
VOTACION RIBA LEY DI MATRIMONIO 
DI MESUN SEXO TA DEN UN IMPASSE 


HOF TA HAYA RUDY 


CARTI CULPABEL PERO 


E LO NO BAY KIA 


ARUBA DEN CRISIS DI DESPERDICIO (2): 


COMPRONDE E IDEOLOGIA DI 


CERO DESPERDICIO Y EHEMPEL DI 


STRATEGIANAN DI ADOPCION GLOBAL 


MIENTRAS OTRO ISLANAN TA DESAROYA 

FOR di momento cu Presidente di Parlamento a mustra asina 
bondadoso pa yama tanto e reunion anterior como e reunion 
di awe pa atende e ley cu ta permiti matrimonio di person- 
anan di mesun sexo, por a sinti cu algo no ta completo den 
su cooperacion pa yama e reunion aki sin mas. 
Pa di dos ocasion cu a yama e reunion aki caminda tur hende 
tabata presente, tambe tabatin un ambiente di duda rond di 
henter e reunion y na final di cuenta e votacion a resulta den 
un empate di 10-10 cu a pone cu mester a yama e reunion 
aki un biaha mas. 


Awe e reunion lo tuma luga caminda lo no tin disertacionnan 
mas pero solamente lo bay over na votamento p’e ley aki 
y segun AWEMainta por a compronde, lo por tin si e parti 
di duna sosten n’e ley aki caminda miembronan ta haya un 
minuut pa dirigi nan mes n’e sala. 
Tambe tabata for di lo normal e hecho cu Parlamentario 
Raymicheline Raymond, a dicidi di emiti un comunicado di 
prensa den cual ta bisa cu e ta “reta” tur parlamentario pa 
bin atende e reunion pero tur cos ta mustra cu e votacion di 
awe lo no bira diferente cu esun di algun luna atras. 


E ultimo reunion a laga un cantidad di duda atras cerca 
algun miembro di Parlamento kendenan a dicidi despues di 


e reunion, pa cuestiona coleganan di Parlamento si nan a 
vota pro of contra di e ley aki, mientras cu nan ta bon na 
altura riba derecho di cada miembro di Parlamento pa vota 
segun su consenshi y segun su pensamento. 


E problema no ta sinta den fraccionnan di oposicion, al 
contrario e duda grandi ta den kico lo sosode cu e dos frac- 
cionnan cu ta sostene gobierno caminda e fraccion di mas 
grandi, cu ta MEP, cu t’esun cu a fiha un posicion biaha mas 
cu a produci e votacion di empate cu a resulta despues. 


Fraccion di RAIZ ta sigui sostene e ley aki pero manera 
cosnan ta mustra cu e posibilidad ta grandi cu e fraccion 
geel lo vota contra of abstene di vota pero semper buscando 
un salida for di e proceso aki tambe, cu lo resulta den deci- 
sion di Presidente pa suspende e reunion y bay over e ora 
pa spera e decision di Corte Internacional cu lo tuma luga 
otro luna. 


Ki posicion fraccion di RAIZ lo tuma e ora no ta conoci pero 
tur cos ta dunando indicacion cu ya tin un plan caba con pa 
atende cu e reunion di awe y spera riba loke lo keda dicidi 
na luna di Juli venidero y asina tur hende ta keda cu e trank- 
ilidad politico. 


DURANTE tratamento di e caso di violacion sexual contra 
di a fisioterapista Rudy Carti na 2021, Corte den Prome 
Instancia a haya cu acusado culpabel na algun caso pero 
den cuater otro incidente el a ser declara liber pa Hues. 


E tempo ey a impone un castigo di dos aña di prizon di cual 
un aña ta condicional cu tempo di prueba di dos aña y tambe 
cu pa un periodo di cuater aña, e lo no por eherce e ofishi 
menciona. 
Ministerio Publico no a keda contento y fiscal a dicidi di 
apela e decision di Corte den Prome Instancia y e siman aki 
HOF a trata e caso aki. 


P’e ocasion aki e acusado Carti a dicidi di solicita pa medio 
di su dos abogadonan na Hues Comisario pa scucha algun 
testigo cu despues a bin resulta cu tur e testigonan aki tabata 
e mesun personanan cu tabata victima di acoso sexual di 
Rudy Carti. 


E peticion di e acusacion a cay den mal tera den comunidad 


ya cu hopi ta mira cu mientras cu el a ser haya culpabel den 
Corte di Prome Instancia, c’un condena cu practicamente 
el a caba di sinta caba, e hecho di presenta su victimanan 
dilanti Corte, como un acto di mala fe. 
El a bolbe expone e victimanan aki na un humiliacion adicional 
sin cu esaki tabata necesario y henter e intento aki pa libra 
su mes uzando e propio victimanan pa nan bin bisa dilanti 
Hues realmente kico a pasa, a ‘backfire’ por completo. 


E tres Huesnan di HOF a haya e declaracionnan di e victi- 
manan aceptabel y veredicto y a diamars a tuma e decision 
cu Rudy Carti ta culpabel na acoso sexual serio pero no a 
impone un castigo mas pisa cu loke tabata e decision di 
Corte den Prome Instancia. 


HOF pues a dicidi cu Rudy Carti ta culpabel na loke el a 
wordo acusa di dje y a bay over na impone un castigo di 
dos aña di prizon di cual uno aña ta condicional cu tempo di 
prueba di dos aña y cu pa cuater aña e no ta ser permiti pa 
fungi como fisioterapista. 


Aki tin cu mustra cu kitando e periodo cu Carti a pasa den 
aresto preventivo caba, e decision di HOF no ta nifica cu e 
lo bolbe bay KIA ya cu el a cumpli cu e periodo cu Corte a 
defini como castigo. 


Votacion riba ley di matrimonio di mesun sexo ta den un impasse 


HOF ta haya Rudy Carti 


culpabel pero e lo no bay KIA 


Diaranson, 19 Juni 2024 
AWEMainta 
LOCAL 
3 


ALGUN dia pasa AWEMainta a ilustra un biaha mas e crisis di 
maneho di desperdicio cu Aruba ta enfrentando despues di e 
decision di gobierno pa cera e dump sin implementa solucionnan 
alternativo. E falta di strategia y plan di maneho y educacion ta 
haci cu awe Aruba ta experenciando un aumento di contamina- 
cion y condicionnan insaludabel, cu ta afecta tanto e habitan- 
tenan como e medio ambiente, sin papia mes di e mahos bista, cu 
nos isla sushi ta representa. 


Mientras gobierno ta haci show cu terminonan manera SDG, 
medio ambiente, sostenibilidad, realidad di nos isla ta wordo 
ilustra pa un crisis cu por a ser mitiga si gobierno a adopta varios 
strategia comproba. 


E exito di cualkier maneho ta cuminsa cu conscientisacion y 
educacion di e pueblo den locual ta encera e vision y ehecucion di 
cualkier maneho cu cualkier gobierno envisiona. Sinembargo den 
e caso aki a hisa benta un maneho cu terminonan manera ‘zero 
waste’ cero desperdicio, sin delinea e vision, proposito, metodo 
di ehecucion y educacion, creando e crisis di desperdicio manera 
Aruba no a conoce hamas. 


Sigur mirando e necesidad global di un conscientisacion y mitiga- 
cion real pa cu contaminacion y maneho di desperdicio, y mirando 
con dependiente Aruba ta di entre otro Turismo, cu ta evolucio- 
nando cada bes mas den direccion di ideologia ecologicamente 
sostenibel, a yega ora pa tuma accion y yega na un maneho y 
conscientisacion real pa con Aruba lo maneha desperdicio na un 
manera realmente sostenibel pa sigura un isla sano pa añanan 
cu ta bin. 


E compromiso pa yega na un maneho di ‘cero desperdicio’ no 
ta uno facil pero tampoco uno imposibel. Na Aruba nos mester 
stop di kier ‘inventa e wiel di nobo’ constantemente, na unda cu 
tin un gama amplio di informacion y ehempel di paisnan cu a 
logra domina e maneho di desperdicio na un manera exitoso. Pa 
cuminsa ta importante pa compronde di berdad kico e ideologia 
aki ta encera. 


Kico ta cero desperdicio? 
Cero desperdicio ta un filosofia eco-amigabel cu ta promove e 
rediseño di ciclo di bida di recursonan/ productonan pa cu tur 
producto por wordo reutilisa. E meta ta pa preveni desperdicio 
di wordo manda na un dump, kima den un incinerador, of tira na 
lama. Enbes di esaki, e enfoke mester ta riba recicla, composta, 
y reduci produccion total di desperdicio. Cero desperdicio ta 
promove e conservacion di recurso door di produccion respon- 
sabel, consumo, reutilisacion, y recuperacion di tur producto, 
empake, y material. 


E ideologia di ‘cero desperdicio’ ta basa riba algun principio 
basico: 
1. Rediseña: Crea producto y empake cu material cu por wordo 
facilmente reutilisa, recicla, of composta. 
2. Reduci: Minimalisa e cantidad di desperdicio genera door 
di tuma decisionnan consciente tocante loke nos ta cumpra y 
consumi. 
3. Reutilisa: Fomenta e uzo di producto y material varios biaha 
prome cu tira esaki afor. 
4. Recicla: Sigura cu materialnan ta wordo colecta, procesa y 
converti den productonan nobo. 
5. Composta: Desvia desperdicio organico for di un dump pa 
instalacionnan di compostahe unda nan por wordo converti den 
tera rico den nutriente. 


Si tene na cuenta e principionan menciona y compara esaki cu e 
situacion y posibilidad actual, ta bisto cu simplemente stempel 
y batisa un vision como ‘cero desperdicio’ no ta haci nada pa 
sigura cu e vision aki realmente ta keda realisa. 


Ta un remodelacion total di leynan y procesonan ta necesario, 
desde e maneho di compra y entrada di material for di exterior, 
te cu controla e uso y procesamento, recoleccion y reciclahe di 
desperdicio, como tambe e cambio den mentalidad en general. 


Con otro paisnan a adopta cero desperdicio: 
Ehempel exitoso rond mundo ta ilustra con efectivo e concepto di 
cero desperdicio por wordo implementa. 
• San Francisco, USA, ta obligatorio pa recicla y composta, ta 
educa publico di manera amplio y ta uza incentivo y sancion pa 
reduci deshecho. 
• Kamikatsu, Hapon, ta uza un sistema detaya di separacion di 
desperdicio cu ta envolve 45 categoria y ta promove participa- 
cion di comunidad. 
• Ljubljana, Slovenia, ta uza campaña di coleccion porta pa porta 
y participacion publico pa logra un nivel halto di reciclahe. 
• Capannori, Italia, a implementa programa comunitario y solu- 
cionnan innovativo manera pampers di tela y centronan di repa- 
racion. 


Cero desperdicio ta mas cu solamente un meta, un slogan of un 
campaña electoral; e ta un enfoke comprehensivo pa un bida 
sostenibel. Door di rediseña productonan, reduci generacion di 
desperdicio, reutilisa materialnan, recicla y composta, comuni- 
dadnan rond di mundo ta logrando avancenan significativo na 
caminda pa cero desperdicio. 
Siñando di e ehempel global aki, Aruba un dia lo por adopta 
strategianan similar pa minimalisa e impacto ambiental y move 
pa un futuro mas sostenibel. 


Aruba den crisis di desperdicio (2): 


Compronde e ideologia di cero desperdicio y 
ehempel di strategianan di adopcion global 

Announcement of the 
Government of Aruba 


Treasury Bills issuance – Afl. 9,000,000.00 


June 28, 2024 – September 27, 2024 


Issuance pursuant to the State Ordinance on Treasury 
Paper (AB 1987 no. 3), State Decree Treasury Paper 
(AB 1988 no. 6), and the State Decree no. 7 of June 
4, 2024. 


The Centrale Bank van Aruba (CBA) informs of the 
upcoming Government of Aruba (GOA) Treasury Bills 
issue on June 28, 2024, in multiples of Afl. 250,000.00 
and Afl. 1,000,000.00. 


Amount: 
Afl. 9,000,000.00 


Maturity: 
3 months 


Redemption date: 
September 27, 2024 


Participation in the upcoming GOA Treasury Bills 
issue is only allowed through the intermediation of 
a local commercial bank. Application forms must be 
submitted to the CBA on Tuesday, June 25, 2024 at 
the latest at 4:30 p.m. (cutoff time). 


Aruba, June 19, 2024 
Centrale Bank van Aruba 


MINISTER di Transporte, Integridad, Naturalesa, y 
Asunto di Adulto Mayor a elabora ariba e metanan 
di gobierno pa cu e maneho nobo di sector 
primario, na unda cu e meta principal di e maneho 
ta pa mehora siguridad di alimentacion y e colabo- 
racion di stakeholders p’asina transforma agricul- 
tura den un sector sostenibel y inclusivo. 


Den e comunicado aki e minister a ilustra tur 
e retonan cu tin riba nivel legislativo y e falta di 
coleccion di data, conocemento y educacion pa 
por logra e meta proponi. 


Riba su mes e necesidad di elabora e sector 
primario den un sector autosuficiente ta birando 
mas y mas importante, specialmente mirando e 


Mientras otro islanan ta desaroya ‘Agricultura Descentralisa’; 


Aruba kier financia y comercialisa enbes di subsidia 


tasa di inflacion y costonan halto di transporte y importacion. Den esaki, 
Aruba no ta un excepcion. Un poco investigacion a demostra cu special- 
mente islanan dependiente di importacion di cuminda, pa motibo di falta 
di materia prima y clima adecuado, a logra fortalece nan sector primario, 
sigurando stabilidad alimentario door di implementa ‘agricultura descen- 
tralisa’. 


Agricultura descentralisa a demostra di ta un modelo exitoso pa fortalece 
siguridad alimentario, resiliencia economico, y sostenibilidad ambiental 
den varios paisnan insular. Pa Aruba, adopta un sistema asina por ofrece 
beneficionan substancial, si haci uzo di e experiencianan di Cuba, Hawaii, 
Jamaica, Puerto Rico, y Grenada, kendenan a implementa agricultura 
descentralisa na varios grado, resultando den produccion local mehora, 
dependencia reduci riba importacion, y economia local mas fuerte. 


Cuba a resorta na agricultura descentralisa despues di e desintegracion 
di Union Sovietico, cu plantamento urbano y agricultura organico. Esaki a 
mehora e siguridad alimentario y a reduci dependencia di importacion, cu 
resultado di un produccion di 3.4 miyon ton di berdura den 2006. Hawaii 
a tuma un caminda similar debi na costo halto di bida y dependencia di 
cuminda importa. Iniciativanan manera plantamento den patio patras y 
mercadonan di cunukero a redobla e produccion local di 2010 pa 2020, 
resultando den ahorra di gasto di $3 biyon pa aña y dieta mas saludabel. 


Jamaica a promove agricultura descentralisa pa fortalece siguridad alimen- 
tario y desaroyo rural via programanan pa cunukero chikito y agro-turismo. 
Despues di horcan Maria na 2017, Puerto Rico a renoba su enfoke riba agri- 
cultura descentralisa cu hofinan comun y practicanan agro-ecologico, cu 
ta esencial pa recuperacion economico y conservacion di medio ambiente. 
Grenada a implementa agroforesteria y agricultura organico pa mehora 
siguridad alimentario y reduci e marca ecologico, resultando den un bida 
rural mas fuerte y practicanan di agricultura sostenibel. 


Pa Aruba, adopta agricultura descentralisa por hiba na siguridad alimen- 
tario mehora, desaroyo economico, y sostenibilidad ambiental. Sinembargo, 
mester realisa cu na Aruba, e costo di produccion y mantencion pa agricul- 
tornan ta bastante halto. Lo mester percura pa subsidio y financiamento 
sostenibel, pa haci e iniciativanan factibel. E proposicion di minister pa un 
programa di financiamento y comercialisacion mester wordo bon evalua 
pa evita cu ta hinca agricultornan den debe, haciendo e produccion local 
mas caro y no competitivo compara cu importacion. 

RECIENTEMENTE Minister di Energia Glenbert Croes hunto cu e delega- 
cion di Aruba, consistiendo di WEB, RDA y Utilities Aruba, a reuni cu Director 
di Acciona Energia Sr. David Liste Alba y su team riba hidrogeno. Durante 
e reunion aki a yega n’e conclusion, cu a pesar di desafionan cu tin actu- 
almente, cu lo continua cu e proyecto di Aruba Hydrogen Valley. 


Minister Croes a indica cu e vision di Gobierno ta pa logra bin cu e “Hydrogen 
Valley” riba e zona di refineria, mirando cu kier transforma e zona aki den 
un zona di energia renobabel. Pa cu esaki e ta sumamente importante pa 
Acciona Energia, Gobierno di Aruba, y companianan estatal percura p’e 
paisnan cu tambe ta den transicion energetico, compromete nan mes pa 
loke t’e importacion di hidrogeno for di Aruba. 


Un dato hopi importante ta, cu Europa mester bay importa 70% di e 
hidrogeno cu nan mester pa aña 2030. Esaki ta un oportunidad grandi, 
mirando cu Aruba lo por produci parti di hidrogeno cu Europa mester y 
Aruba lo por suministra Europa cu un parti di esaki cu e hidrogeno cu 
Aruba ta bay produci. Esaki t’e siguiente paso cu Aruba mester tuma esta 
pa sigura cu Europa lo cumpra for di e.o. Aruba. 


Minister Croes a expresa cu Gobierno di Aruba ta sumamente agradecido 
na Acciona Energia, pa kere den pais Aruba, y pa procede den un momento 
asina crucial cu e proyecto di “Hydrogen Valley”. E proyecto aki ta un 
inversion grandi, na unda lo transforma nos economia local, y comberti 
Aruba den un pais cu ta traha na combati e efectonan di cambio climatico, 


Minister Glenbert Croes: 


Aruba Hydrogen Valley ta continua 


reduciendo emisionnan y yuda contene loke 
t’e calentamento global p’asina nos existencia 
keda sigura cu e plan di transicion energetico 
rumbo e tratado di Paris 2050. 


“Manera e refineria di Aruba pa 100 aña 
a hunga un rol den economia di mundo, e 
“Hydrogen Valley” mirando su importancia, 
tambe lo hunga un rol grandi pa loke t’e nece- 
sidad pa hidrogeno”, Minister Croes a expresa. 

OTMAR Oduber, politico, ex Minister y ex Vice Prome Minister di 
Aruba, ayera mainta den un forma contundente a declara den su 
conferencia di prensa, cu “politica ta meti diki diki den Ministerio 
Publico di Aruba” cual ta un asunto cu pa masha tempo caba ta ser 
señala p’esaki. 


Cu e caso di Flamingo cu a inicia casi cinco aña pasa pero cu ainda 
no tin mira su fin, Oduber ayera mainta e bolbe cuestiona e forma di 
procede di Ministerio Publico, caminda ta implementando un tipo di 
investigacion cu velocidad di un morocoy. 


Hopi desilusiona e politico a mustra ayera mainta ya c’un di e figu- 
ranan principal den e investigacion aki, kende tabata un oficial di 
Landsrecherche y t’esun cu a traha varios rapport cu no ta basa 
riba berdad, tabata riba e lista di Otmar pa wordo interoga pa Hues 
Comisario pero lamentablemente el a fayece aña pasa y un parti 
esencial di e defensa di e ex Minister a cay afo. 


E odisea di Oduber ta birando un fiasco grandi pa tanto su manera ya 
cu e henter e proceso aki tin asina cosnan cu no a cana bon dentro 
di margen di ley pero ta mustra pa di tantisimo bes, cu Ministerio 
Publico por haci loke cu e kier, ki ora cu e kier y con cu e kier ya cu 


no tin consecuencia p’e institucion aki. 
Mesun situacion cu Oduber a bin ta pasando aden ta loke tanto ex 
Minister Paul Croes como Parlamentario Benny Sevinger a conoce 
durante di proceso inicia contra di nan persona, caminda a fiha un 
lista impresionante di violacionnan serio cu nan lo a comete durante 
di un periodo como Minister pero na final di cuenta Ministerio Publico 
a bin busca ‘fabeltjes’ cu nan mes no ta kere aden, pa toch logra un 
condena cerca husticia. 


E situacion no ta diferente cu Otmar Oduber, kende den cierto forma 
tabata parti di e henter e proceso contra di Benny Sevinger pero 
awor a bin haya su mes den mesun situacion aki cu un Ministerio 
Publico cu realmente a perde hopi di su credibilidad. 


Na momento cu e ex lider di POR declara cu politica ta meti diki diki 
den Ministerio Publico, esaki ta un berdad cu hopi hende por relata 
cu’ne ya cu realmente den desaroyonan cu ta hopi ‘politiek getint’ 
caminda e institucion aki a permiti su mes wordo uza tanto pa gobi- 
erno di Aruba y kisas hasta pa gobierno Hulandes den cierto forma. 


E caso di Flamingo ta tumando asina hopi tempo y tur dos ta indica 
cu casonan manera di ex Minister Plenipotenciario esta Guillfred 
Besaril y tambe esun di e luna aki di Minister Glenbert Croes, lo no 
bin na beurt prome cu e proximo proceso electoral pero si ta spera 
cu den e tempo di campaña aki, Ministerio Publico lo haci algo tanto 
den caso di Flamingo y hasta lo por presenta cierto maniobranan 
ainda di e caso Avestruz. 


“Politica ta meti DIKI DIKI den 
Ministerio Publico di Aruba” 

HILTON Aruba Caribbean Resort & Casino ta conmemora Luna di Orguyo 
di manera significativo y inclusivo cual tin como meta pa aumenta cono- 
cemento tocante amor y igualdad entre huespednan y comunidad local. 


Durante e luna aki, delicioso pastechi di color di regenboog ta disponibel 
n’e buffet di desayuno na restaurant Laguna hunto cu pastechi y buscuchi 


Hilton Aruba Caribbean Resort & Casino a celebra Luna di Orguyo 


di color disponibel pa benta na Oscar’s Market, 
situa n’e restaurant. 


Tambe, e famoso cascada den e hofi a wordo 
ilumina na color di regenboog, briyando den 
anochi den colornan impresionante di cora, 
oraño, geel, berde, blauw y biña, creando un 
atmosfera vibrante di celebracion. 


E resort tambe a tene un concurso riba 
Facebook y Instagram, unda un pareha fortuna 
lo gana e Gran Premio di un boda di nan soño 
of renobacion di vows na Hilton Aruba, incluy- 
endo e luga tropical, caterint elegante, y 
acomodacion. 


Tur pareha LGBTQ+ bibando na Aruba of 
Merca cu ta desea di casa of renoba nan 
boda por participa den e concurso pa 
medio di post un foto of video riba nan 
storia, esaki mester ta un storia unico di 
amor riba Facebook of Instagram, uzando e 
hashtag #HiltonArubaPride, y mester tag @ 
HiltonAruba. 


E concurso ta dura henter luna di juni 2024, 
anto e pareha ganado lo wordo notifica prome 
cu 15 di juli 2024. 


Pa mas informacion bishita: 
https://hiltonaruba.hflip.co/ef4617e7ab.html 

TENSION ta aumentando entre Merca y 
Mexico, no pa migracion, sino pa awa. E 
paisnan ta comparti awa di Rio Colorado y 
Rio Bravo bou di un tratado di 80 aña bieu. 
Sinembargo, e secura severo a laga Mexico 
luchando pa cumpli cu su obligacionnan di 
suministro di awa. 


Agricultornan di Sur di Texas t’esnan partic- 
ularmente afecta, enfrentando un posibel 
colapso agricola pa motibo di e deficit di 
Mexico. Algun politico di Texas ta urgiendo 
e administracion Biden pa retene ayudo na 
Mexico te ora cu e cumpli cu su compromiso 
di awa. E speransa pa hopi ta cu un tormenta 
lo pasa y yena e riu afecta pa secura na 
Mexico, pero expertonan ta adverti cu esaki 
ta un solucion poco confiabel pa un problema 
compleho di largo plaso. 


Segun e tratado di 1944, Mexico mester 
entrega 1.75 miyon acre-feet di awa for di 
Rio Grande na Merca cada cinco aña, mien- 
tras cu Merca ta manda 1.5 miyon acre-feet 
anualmente for di e rio Colorado pa Mexico. 
Actualmente, Mexico ta atrasa den su entrega, 
agrava pa cambio di clima y sobre extrac- 
cion di awa. E Rio Bravo, cu un tempo tabata 
un riu robusto, awor ta seca hopi biaha den 
areanan significante, un condicion empeora 
p’e disminucion den e acumulacion di sneeuw 
den e Rockies. 


Ambos pais historicamente a depende di 
e awa aki, pero desde decada di 1990, e 
disponibilidad di awa a baha, provocando un 
aumento di tension politico. E problema ta 
agrava p’e aumento di demanda pa motibo di 
e mas desaroyo y e efectonan di e Tratado di 
Comercio Libre di Norte America (NAFTA), cu 
a impulsa e crecemento agricola y industrial 
na Mexico. 


Na Texas, e escasez di awa ya a causa daño 
significativo. E unico planta di sucu den 
e estado a cera na februari,y e industria di 
citrus tambe ta na peliger. Algun legislado 
Mericano ta pidi pa tuma medida punitivo 
contra Mexico, pero escasez di awa ta afecta 


Guera pa Awa: 


Mexico y Merca enfrentando crisis pa Rio Grande 


tur dos pais. Mexico ta experenciando su peor secura desde 2011, cu casi 
90% di e pais afecta y e ciudadnan principal den riesgo di secura. 


E solucion ta pa adapta e acuerdo di distribucion di awa n’e cambio di clima. 
Expertonan ta boga pa cooperacion en bes di confrontacion, enfatisando 
cu ambos pais ta sufriendo pa motibo di cambio climatico. Reconociendo e 
reto comparti aki ta crucial pa desaroya strategianan sostenibel di maneho 
di awa. 

HAPON ta enfrentando un brote record di sindroma di shock tóxico estrep- 
tocócico (STSS), un infeccion di bacteria grave cu un probabilidad di morto di 
te cu 30%. Na 2 di juni 2024, Ministerio di Salud di Hapon a raporta 977 caso, 
superando e record di aña pasa di 941. E aña aki so, 77 persona a muri pa STSS 
entre januari y maart. 


STSS ta un infeccion raro pero potencialmente mortal cu ta wordo causa princi- 
palmente p’e bacteria streptococcus di grupo A (GAS). Na principio e ta presenta 
cu sintomanan manera keintura, dolor muscular y vomito, pero e por escala lihe 
na un malesa potencialmente mortal, manera presion arterial abou, hincha- 
mento y insuficiencia organico multiple. Segun e Centers for Disease Control 
And Prevention (CDC) di Merca, mas o menos tres di cada dies persona cu STSS 
ta muri, hasta cu tratamento. 


Mayoria caso di STSS ta wordo causa pa GAS, cu generalmente ta causa keintura 
y infeccion di garganta den mucha. Sinembargo, e bacteria por bira invasivo, 
produciendo un toxina cu ta permiti e bacteria drenta e sanger y causa malesa 


Hapon enfrentando un aumento record 


di infeccion di bacteria peligroso 


grave, incluyendo shock tóxico y fascitis necroti- 
sante, un malesa “carnivoro”. 


E aumento actual na Hapon por wordo atribui 
parcialmente n’e relahacion di medidanan contra 
Covid-19, manera e mask y distanciamento social, 
cu anteriormente a frena e propagacion di hopi 
infeccion. Desde cu e restriccionnan aki a wordo 
kita, paisnan rond mundo, incluyendo Hapon, a 
reporta un aumento di infeccion invasivo di GAS. 


Na maart, autoridadnan Hapones a adverti di 
un aumento den casonan di STSS. E Instituto 
Nacional di Malesa Infeccioso a nota un aumento 
den casonan causa pa GAS invasivo desde juli 
2023, particularmente entre personanan bou di 
50 aña. Adultonan di edad avansa y personanan 
cu heridonan habri ta na mas riesgo, pero e ruta 
di infeccion ta keda sin wordo identifica pa casi 
mita di e pashentnan. 


Profesor Ken Kikuchi di Tokyo Women’s Medical 
University ta sugeri cu e aumento por ta debi 
na sistema inmunologico debilita despues di e 
pandemia di Covid-19. “Nos por aumenta nos 
inmunidad si nos ta constantemente exponi na 
bacteria. Pero e mecanismo aki tabata ausente 
durante e pandemia di coronavirus”, Kikuchi a bisa 
NHK. E falta di exposicion regular aki por a laga 
mas hende vulnerabel na infeccion, loke por splica 
e aumento fuerte di casonan di STSS. 


Mientras Hapon ta sigui lucha contra e brote aki, 
e necesidad pa mas consciencia y medidanan 
preventivo ta bira mas y mas critico. 

We Are 


Join Our Award-Winning Team 


#3 TOP HOTEL IN THE CARIBBEAN 
#21 TOP HOTELS IN THE WORLD ON TRIPADVISOR 
THE FIRST CARBON NEUTRAL RESORT IN THE CARIBBEAN 
HIRING 


OPEN POSITIONS 


APPLY ONLINE AT: WWW.BUCUTI.COM/CAREERS 


BEACH ATTENDANT 


BENEFITS 


ATTRACTIVE SALARIES WITH BONUS OPPORTUNITIES 
5-DAY WORKWEEK (40-HOURS A WEEK) 
WITH UP TO 27 VACATION DAYS BASED ON YEARS OF SERVICE 
GYM MEMBERSHIP WITH BODYZONE AND CUTS & CURVES 
+ LIFE AND HEALTH INSURANCES 
SAVINGS & LOAN PROGRAM, EMPLOYEE DISCOUNTS 


HOST/HOSTESS (AM/PM) 


ROOM ATTENDANT 
HOUSEMAN 


IT SPECIALIST 


CONCIERGE/FRONT DESK AGENT 
FRONT OFFICE SUPERVISOR 


EXECUTIVE CHEF 


HOUSEKEEPING SUPERVISOR 


UN peticion firma pa 35 organisacion y 
mas di 150 persona ta urgi Presidente di 
Parlamentario Martin Bosma, miembro di e 
partido derechista PVV, pa no asisti n’e cere- 
monia anual di conmemoracion di sclavitud 
na Amsterdam riba 1 di juli. Tradicionalmente, 
lidernan di ambos camber parlamentario 
ta asisti, pero e presencia di Bosma ta ser 
considera problematico pa motibo di su 
historia di promove loke e peticionarionan ta 
describi como un “ideologia racista explicito” 
cu ta enfoca riba supremacia blanco. 


Bosma tabata un critico vocal di e ceremoni- 
anan di conmemoracion y aña pasa ela critica 
e disculpa formal di e gabinete y di e rey p’e 
rol Hulandes den sclavitud. E peticion ta argu- 
menta cu su asistencia lo falta respet p’esnan 
pa kende e dia tin un significado importante. 
Linda Nooitmeer, presidente di e comite organ- 
isado, tambe a pidi Bosma pa retira, pero ela 
declara su intencion di asisti. 


Mayor di Amsterdam, Femke Halsema, a 
reconoce e controversia, pero a enfatisa e 
importancia di representacion politico den e 
ceremonia. El a urgi pa no politisa e evento, 
señalando cu futuro presidentenan parlamen- 
tario tambe lo forma parti di e ceremonia inde- 
pendientemente di nan afiliacionnan politico. 


E conmemoracion, conoci como Keti Koti, cu 


Controversia rond Martin Bosma di PVV 


asistiendo n’e conmemoracion di sclavitud 


ta nifica “kibra cadena” na Surinam, ta tuma luga anualmente for di 2002 
pa honra abolicion di sclavitud na Surinam y Antias Hulandes riba 1 di juli 
1863. Sinembargo, esclavonan na Surinam a keda libera completamente 
na 1873 despues di un periodo di transicion obligatorio di 10 aña, durante 
cual e doñonan a ricibi compensacion pa cada persona libera di sclavitud. 


Na su piek den añanan 1770, sclavitud a contribui cu mas di 10% n’e 
GDP di Hulanda, cu entrada genera pa comercio di tabaco, procesamento 
di sucu y construccion di barco, tur dependiente di trabou di esclavonan. 
E contexto historico aki ta enfatisa e significado profundo di e ceremonia 
Keti Koti y e sensibilidad rond di e presencia di figuranan politico cu opin- 
ionnan controversial riba rasa y historia. 

D E P O R T E 


deporte@awemainta.com 


SELECCION di Equitacion den training 
pa Mundial “Felix Santiago Oliver”. 
Diasabra atardi e seleccion di Equitacion 
di Aruba tabata tin un training den 
grupo pa prepara p’e proximo Mundial di 
Equitacion cual lo tuma luga na Humacao, 
Puerto Rico. 


E training aki tabata un bon oportun- 
idad caminda e seleccion a train den e 
mesun 30 minuut cu nan lo tin disponibel 
pa train riba nan cabay na Puerto Rico 
durante 3 dia. Tambe a probecha pa haci 
un “dress rehearsal” caminda a train den 
nan uniform di competencia. 


Despues di e training den conhunto a tene 
un reunion entre e mayornan di e partic- 
ipantenan cu lo ta biahando  pa Puerto 
Rico pa repasa ultimo detaye, y na mes 
momento a haci e entrega di e uniform 
oficial di training p’e participantenan. 


E participantenan lo ta biahando pa 
Puerto Rico cuminsando juli 10, y e 
competencia lo tuma luga juli 18-21. 


Seleccion di Equitacion den training 

Portugal vs Czech R. 


E wega cu tur hende kier a wak diamars atardi, entre Portugal 
y Czech R.. E ultimo wega di e prome rond, cu hopi expecta- 
tiva pa wak Cristiano Ronaldo riba veld, teniendo na cuenta 
cu lo ta muy probablemente su ultimo Copa Europeo. 


Subiendo veld e wega aki, e tin un record na su nomber cu si 
di 6 aparicion na Copa Europeo. 
E prome mita ta caba sin niun pais a nota un gol, te na di 
62 minuut cu Provod di Czech R. ta habri e marcado cu un 
tremendo gol. Na di 69 minuut Portugal ta corta bentaha, 
y tabla e partido, debi na un auto gol, awendia yama “own 
goal”, hinca pa Hranac. 


Na di 90 minuut Portugal ta haci un cambio y ta hinca 
Francisco Conceiçao, y ni 2 minuut despues el a score e gol 
pa gana e partido y duna su pais nan prome 3 punto. Sigur 
no un wega facil pa Portugal, maske nan a domina mayoria 
di e wega. Pero na final, si bo no hinca gol, bo no ta gana! 


Player of The Match: Vitinha | Video | UEFA EURO 2024 | 
UEFA.com 


Turkia vs Georgia 


E prome wega di e dia tabata entre Turkia y Georgia. E 
ultimo aki ta haciendo nan prome aparicion den Euro Cup. 
E pregunta di trempan no ta ken lo gana, sino cuanto Turkia 
lo gana. 


Cu golnan hinca na di 25, 65 y na di 97 minuut, Turkia a 
sigura nan prome 3 puntonan hopi importante den e grupo 
aki, ya cu ainda nan lo mester enfrenta Portugal, cual ta 
keda semper un faborito. 


Arda Güler ta keda nombra e “Man of the Match” y tambe 
tabata encarga p’e prome gol di Turkia. 


Last-Minute Moments: Türkiye drama vs Georgia | Moments 
| UEFA EURO 2024 | UEFA.com 


E siguiente weganan ta awe, diaranson 19 juni, cuminsando 
pa 12or di merdia caminda e di 2 buelta ta cuminsa. Den 
grupo B nos tin Croacia contra di Albania pa 9AM, despues 
ta sigui den grupo A pa 12PM, entre Alemania y Hungria y e 
ultimo partido p’e dia, tambe di grupo A, ta entre Scotland 
y Suisa. 


Portugal cu 3 punto danki na auto gol 

Grupo A 


Grupo B 


Grupo C 


14 Juni 2024 


15 Juni 2024 


19 Juni 2024 


19 Juni 2024 


23 Juni 2024 


23 Juni 2024 


15 Juni 2024 


15 Juni 2024 


19 Juni 2024 


20 Juni 2024 


24 Juni 2024 


24 Juni 2024 


16 Juni 2024 


16 Juni 2024 


20 Juni 2024 


20 Juni 2024 


25 Juni 2024 


25 Juni 2024 


Rond di 16 


29 Juni 2024 - Wega 38 - Runner up Grupo A vs Runner up Grupo B 


29 Juni 2024 - Wega 37 Ganado Grupo A vs Runner up Grupo C 


30 Juni 2024 - Wega 40 Ganado Grupo C vs 3de Grupo D/E/F 


30 Juni 2024 - Wega 39 Ganado Grupo B vs 3de Grupo A/D/E/F 


1 Juli 2024 - Wega 42 Runner up Grupo D vs Runner up Grupo E 


1 Juli 2024 - Wega 41 Ganado Grupo F vs 3de Grupo A/B/C 


2 Juli 2024 - Wega 43 Ganado Group E vs 3de Grupo A/B/C/D 


2 Juli 2024 - Wega 44 Ganado Grupo D vs Runner up Grupo F 


Alemania 
Scotland 


Hungria 
Suisa 


Alemania 
Hungria 


Scotland 
Suisa 


Suisa 
Alemania 


Scotland 
Hungria 


Spaña 
Croacia 


Italia 
Albania 


Croacia 
Albania 


Spaña 
Italia 


Albania 
Spaña 


Croacia 
Italia 


Slovenia 
Dinamarca 


Serbia 
Inglatera 


Slovenia 
Serbia 


Dinamarca 
Inglatera 


Inglatera 
Slovenia 


Dinamarca 
Serbia 


5 - 1 


1 - 3 


3-0 


2-1 


1-1 


0-1 

Grupo D 


Grupo E 


Grupo F 


Semi Final 


Final 


16 Juni 2024 


17 Juni 2024 


21 Juni 2024 


21 Juni 2024 


25 Juni 2024 


25 Juni 2024 


17 Juni 2024 


17 Juni 2024 


21 Juni 2024 


22 Juni 2024 


26 Juni 2024 


26 Juni 2024 


18 Juni 2024 


18 Juni 2024 


22 Juni 2024 


22 Juni 2024 


26 Juni 2024 


26 Juni 2024 


9 Juli 2024 - Wega 49 - Ganado Wega 45 vs Ganado Wega 46 


9 Juli 2024 - Wega 50 - Ganado Wega 47 vs Ganado Wega 48 


14 Juli 2024 - Ganado Wega 49 vs Ganado Wega 50 


Kwart Final 


5 Juli 2024 - Wega 45 - Ganado Wega 39 vs Ganado Wega 37 


5 Juli 2024 - Wega 46 - Ganado Wega 41 vs Ganado Wega 42 


6 Juli 2024 - Wega 48 - Ganado Wega 40 vs Ganado Wega 38 


6 Juli 2024 - Wega 47 - Ganado Wega 43 vs Ganado Wega 44 


ia 
d 


Alemania 


ia 


Polonia 
Hulanda 


Austria 
Francia 


Polonia 
Austria 


Hulanda 
Francia 


Hulanda 
Austria 


Francia 
Polonia 


Rumania 
Ucrania 


Belgica 
Slovakia 


Slovakia 
Ucrania 


Belgica 
Rumania 


Slovakia 
Rumania 


Ucrania 
Belgica 


Turkia 
Georgia 


Portugal 
Czech R 


Georgia 
Czech R 


Turkia 
Portugal 


Georgia 
Portugal 


Czech R 
Turkia 


1-2 


0-1 


3-0 


0-1 


3-1 


2-1 

DEN colaboracion cu IBISA y COA, 
Aruba Bank ta sumamente contento 
di invita bo y bo famia na e evento 
special, IBISA Kids Run & Olympic Day 
Celebration, dedica na promove salud 
y e deporte di coremento. 


Marca bo kalender pa diasabra, 22 di 
juni 2024, pa nos topa dilanti di oficina 
principal di COA. 
E evento su meta ta pa promove un 
estilo di bida saludabel y activo entre 
muchanan y nan famia. Cu varios cate- 
gorianan di careda pa diferente edad, 
e evento aki ta percura pa cada mucha 
por participa y disfruta di e deporte di 
coremento. 


Lo tin tambe diferente stand di infor- 
macion y demostracion interactivo 
promoviendo salud y deporte di varios 


federacion y club nan deportivo. 
No lubida di trece bo propio boter di 
awa pa yuda nos mantene e evento 


sostenibel. Aruba Bank, IBISA, y COA 
ta spera di por conta cu comunidad su 
apoyo durante e celebracion di Olympic 
Day 2024. 


RIBA dia 10 di juni e miembronan di SV Estrella seccion 
futbol a yama un Algemene Leden vergadering cu e punto di 
agenda mas importante cual tabata e eleccion di directiva 
pa siguiente 2 aña nan. 


A pone e fecha di 5 juli 2024 como e dia di eleccion A instala 
un comision di eleccion di 3 persona di cual lo organisa y 
controla e proceso p’e ta uno transparente. 


Na final di e reunion tur miembro a aproba e resto di puntonan 
cu a bin dilanti. Cu e ALV aki cu ta hancra den e statuut, SV 
Estrella seccion futbol ta bay eleccion dia 5 Juli 2024 cu 
algun reto importante dilanti porta incluyendo e realisacion 
di e stadion na Papilon. 


Siguientemente lo saca e detaye nan p’esnan interesa pa ta 
candidato p’e eleccion di bestuur. 


Aruba Bank ta invita comunidad 


IBISA Kids Run & Olympic Day Celebration 2024 


SV Estrella Futbol  

Ganadonan: 
RYAN Blaney: Ryan Blaney a logra su prome victoria di e 
temporada den e careda inauguracional di e copa NASCAR 
na Iowa Speedway. E victoria aki tabata particularmente 
dushi, ya cu Blaney tabatin asistencia di 85 amigo y famia, 
hopi di nan a uni cu ne na Victory Lane pa celebra. E triunfo 
aki a sosode apenas dos siman despues di un perdida 
desgarbador pasobra el a keda sin combustibel net prome 
cu e meta final. 


Team Penske: Team Penske a keda den un bon racha, 
ganando tres di e ultimo cinco caredanan. Joey Logano a 
gana e careda di Strea na North Wilkesboro, Austin Cindric 
a gana na World Wide technology Raceway y awor Blaney a 
join e exito di e team na Iowa Speedway . 


Chase Elliott: Elliott su di tres puesto na Iowa a impuls’e n’e 
top di e ranking di punto. Esaki ta marca su di shete resul- 
tado den e prome cinco di e temporada, mustrando un rendi- 
mento consistente. 


Christopher Bell: A pesar di a kibra su auto principal durante 
entrenamento, Bell a termina di cuater cu un auto di back- 
up. E final aki ta marca su di cuater top 10 consecutivo, 
incluyendo un victoria, cu ta haci cu e tin cinco top 10 den e 


ultimo seis caredanan. 


Josh Berry: Berry a lidera 32 buelta, casi dobel su total di 
temporada, y a marca 15 punto di etapa, e maximo di tempo- 
rada, terminando di shete. Esaki ta su di tres resultado den e 
top 10 den e ultimo cinco careda di punto. 


NASCAR: E decision pa tene un careda di copa na Iowa 
Speedway a resulta exitoso, cu un asistencia grandi y un 
recepcion positivo. E exito di e evento aki ta sugeri un gran 
posibilidad cu e serie lo bolbe Iowa e proximo aña. 


Perdedonan: 
Aj Allmendinger: Allmendinger tabatin un fin di siman dificil, 
terminando na puesto 37 den e careda Xfinity y na 36 den e 
careda di e copa, tur dos pa motibo di chokenan cu a wordo 
causa pa ruptura di e neumaticonan dilanti na banda drechi. 


Kyle Busch: Busch a experencia problema mecanico, resul- 
tando den un puesto 35. E resultado aki a lag’e 31 punto for 
di e liña di corte di e playoffs, cu solamente nuebe careda 
restante den e temporada regular. Esaki tabata un bahada 
significante di ta solamente ocho punto for di e liña di corte 
prome cu e weekend di e careda. 


Ganado y perdedonan di e weekend 


di NASCAR na Iowa Speedway 

E skater Hulandes Candy Jacobs a retira 
oficialmente for di e Weganan Olimpico di 
Paris 2024 pa motibo di un lesion serio. 
E atleta di 34 aña a sufri ligamento kibra 
durante e prome evento di clasificacion 
olimpico na Shanghai luna pasa, cu a 
obstaculisa su proceso di recuperacion. 
Consecuentemente, e lo perde e ultimo 
oportunidad di clasificacion na Budapest, 
Hungria. 


Jacobs su ausencia ta un golpe significa- 
tivo, specialmente despues di su decep- 
cion anterior di perde e Weganan Olimpico 
di Tokyo na 2020. Na 2021, Jacobs a test 
positivo pa COVID-19 net prome cu e 
Weganan, forsand’e den un cuarentena di 


dies dia y frustrando su soño olimpico. E 
aña aki, a pesar di su determinacion, su 
curpa no a coopera. Riba Instagram, el a 
comparti su sentimentonan: “universo y 
mi curpa a determina lo contrario. E cura- 
cion ta bini den ola. Mayoria di e dianan mi 
ta sinti cu mi ta hogando. Otro dianan mi 
ta flota. Pero lo mi bolbe.” 


Jacobs t’e di 31 na mundo. E clasificacion 
di Budapest, cu lo tuma luga di diasabra pa 
diadomingo, lo determina e aliniacion final 
pa Paris. E 22 skaternan di mas halto di e 
evento lo sigura nan luga den e Weganan 
Olimpico. 


Representando Hulanda na Budapest 


tin Roos Zwetsloot y Keet Oldenbeuving. 
Zwetsloot, di 23 aña, ta ocupa puesto 15 
mundialmente y ta un fuerte contendiente 
p’e Weganan. Oldenbeuving, cu tin sola- 
mente 19 aña, tambe ta un skater prom- 
etedor, actualmente na puesto 18. Ambos 
atleta tin hopi speransa di por clasifica pa 
Paris y carga e bandera Hulandes den e 
eventonan di skate. 


E clasificacion di Budapest e aña aki ta 
fundamental pa hopi atleta. Cu solamente 
22 luga disponibel, e competencia lo ta 
feroz. Jacobs su ausencia ta laga un bashi 
den e cancha, pero tambe ta habri opor- 
tunidad pa otro skaternan laga nan marca. 


E caminda p’e Weganan Olimpico ta hopi 
biaha plagia di reto, y e storia di Jacobs 
ta enfatisa e imprevisibilidad y e real- 


idad duro di deporte competitivo. A pesar 
di e retraso aki, su resiliencia y spirito ta 
sugeri cu e lo sigui ta un presencia formi- 
dabel den e deporte di skating. 


Tristesa Olimpico: 


Candy Jacobs ta perde oportunidad 


di bay Paris 2024 debi na lesion 

Bin bishita nos y probecha! 


Paña di bon calidad na bon prijs. 


Adres: Avenida Milio J. Croes 47 local 3 
Telefon: 5646733 – 5653466 
E-mail: info@carlymar.com 


ONS Jabeur y Aryna Sabalenka a anuncia cu nan no lo 
participa den e Weganan Olimpico di e berano aki na Paris, 
eligiendo pa priorisa nan salud. E dos tenistanan a tuma e 
decision despues di nan perdida den kwart final den e French 
Open, cu a tuma luga na Roland Garros, e mesun cede di e 
competencia olimpico di tennis programa di 27 di juli te cu 
4 di augustus. 


Sabalenka, number tres di mundo, kende a retene su titulo 
di e Australian Open na inicio di e aña aki, a ser derota 
p’e adolescente Ruso Mirra Andreeva den kwart di final di 
e French Open. Esaki tabata e prome biaha cu e Belaruso 
di 26 aña no a logra yega e semifinal di un major desde e 
French Open di 2022. Sabalenka a splica cu su problemanan 
fisico reciente tabata rekeri un sosiego pa sigura cu e ta 
den forma p’e siguiente temporada di cancha duro, incluy- 
endo e US Open, cu ta cuminsa 22 dia despues di e Weganan 
Olimpico. “Mi ta prefera di descansa un tiki pa sigura fisica- 
mente y mentalmente cu mi ta cla p’e cancha duro”, el a bisa. 


Asina mes, Jabeur, number 10 di mundo, kende tabata 
luchando contra un lesion recurente na rudia, a dicidi cu e 
cambio rapido entre diferente superficienan di wega (yerba 
y cancha duro rond di e Weganan Olimpico) lo pone su salud 
y e resto di su temporada na peliger. E tenista di 29 aña 
a expresa riba rednan social cu e adaptacion rekeri pa su 
curpa tabata representa un riesgo demasiado grandi pa su 
rudia. 


Atletanan di Rusia y Belarus, incluyendo Sabalenka, por 


competi solamente como neutral den e Weganan di Paris pa 
motibo di e conflicto cu ta tumando luga na Ucrania. Ap esar 
di esaki, e number cuater mundial masculino Ruso Daniil 
Medvedev ta plania pa competi como atleta neutral. 


Como parti di su preparacionnan pa Wimbledon, caminda 
el a yega semifinal aña pasa, Sabalenka lo hunga na Berlin. 
Mientras tanto, e decisionnan di Jabeur y Sabalenka ta 
enfatisa e importancia di maneho di salud den un calendario 
deportivo exigente. 


Jabeur y Sabalenka ta retira for di Weganan 
Olimpico di Paris 2024 pa enfoca riba salud 

C O M E R C I O 


E modelo di negoshi di Airbnb a revoluciona e industria di 
hotel, ofreciendo un alternativa innovador na hospedahe 
tradicional. Door di conecta anfitrion y huespednan via 
un mercado online, Airbnb a democratisa e experiencia 
di biaha, permitiendo usuarionan pa reserva acomoda- 
cion unico y fomentando conexionnan di biahe significa- 
tivo. E transformacion aki no solamente a sacudi e mercado 
hotelero convencional, pero tambe a amplia e horizonte di 
biahamento global. 


Airbnb ta opera como un modelo di negoshi conforme e 
‘aggregator business model’, similar na Uber. Pa huespednan, 
e proceso ta cuminsa cu creacion di un cuenta, permitiendo 
nan pa explora un gama amplio di hospedahe basa riba 
criterionan personalisa. E plataforma ta ofrece informa- 
cion detaya riba opcionnan, incluyendo potret, amenidad, 
y review di huespednan anterior, garantisando transpar- 
encia p’e usuario por tuma un decision informa. E proceso 
di reservacion ta facilita caracteristicanan manera “Instant 
Booking”, y opcionnan di pago sigur ta mehora e experi- 
encia di e usuario. Durante nan estadia, huespednan por 
comunica directamente cu e anfitrion, y review post-estadia 
ta yuda mantene un sentimento di confiansa. 


Anfitrionnan tambe ta beneficia significativamente di e plat- 
aforma di Airbnb. E proceso ta cuminsa cu creacion di un 
‘listing’ detaya, incluyendo descripcion, foto, y reglanan di 
cas. Anfitrionnan por revisa peticionnan di booking pa sigura 
compatibilidad y mantene standard di propiedad. Durante 
e estadia di huespednan, e anfitrion ta responsabel pa 
proporciona un experiencia di bienvenia, cu ta inclui comu- 
nicacion directo y mantencion di limpiesa. Caracteristicanan 
user-friendly di Airbnb, manera pago sigur y instrumento di 
comunicacion efectivo, ta sostene anfitrion den maneho di 
nan propiedadnan den un forma eficaz y comprometi cu un 
audiencia global. 


E historia di Airbnb ta bay bek te 2008, ora cu fundadonan 
Brian Chesky, Joe Gebbia, y Nathan Blecharczyk a lansa “Air 
Bed and Breakfast.” E plataforma a gana traccion tempran 
durante e Convencion Nacional Democratica di 2008 door di 
proporciona opcionnan di hospedahe accesibel . Den 2011, 
Airbnb a expande globalmente, a percura pa nan ‘branding’ y 
introduciendo caracteristicanan manera “Instant Booking.” 
E compania a demostra resiliencia durante e pandemia di 


COVID-19 enfatisando biahenan local y implementando 
protocolnan di limpiesa mehora. Awor, Airbnb ta un nomber 
di cas, sirbiendo miyones di huespednan y anfitrion rond di 
mundo. 


E modelo di ingreso di e compania ta diversifica. Airbnb ta 
cobra anfitrionnan un comision riba cada reservacion, tipica- 
mente variando di 5% pa 15%. Huespednan tambe ta paga 
un tarifa di servicio, contribuyendo na e ingreso di e plata- 
forma. Ademas, Airbnb ta ofrece un opcion di tarifa sola- 
mente pa anfitrionnan den algun regionnan y ta proporciona 
servicionan extra manera listingnan mehora, fotografia 
profesional, etc. E fluho multipel di ingreso a permiti Airbnb 
pa sostene su desaroyo continuo y mantene su vanguardia 
competitivo. 


Un analisis SWOT di Airbnb ta revela varios fortalesa, incluy- 
endo un marca reconocibel, seleccion diverso di acomoda- 
cion, y un plataforma user-friendly. Sinembargo, e compania 
ta enfrenta desafionan manera obstaculonan regulatorio y 
mantene standard di calidad consistente. Oportunidadnan 
pa crecemento ta inclui expande den mercadonan sin explora 
y enfoca riba biahenan di negoshi. Contrario, posibel mena- 
sanan ta inclui concurencia creciente y e paisahe regula- 
torio cambiante. A pesar di e desafionan aki, Airbnb ta sigui 
innova e industria di biahe, ofreciendo tanto anfitrionnan 
como huespednan un experiencia unico y rico. 


Airbnb: 


Un revolucion den industria di hospedahe 

FUN FACTS 


UN viuda a tuma e expresion “al pie de la letra” “Celebracion 
d ibida” despues di e morto prematuro di su casa. Despues 
cu su casa Brandon, di 39 aña, a fayece door di complica- 
cion deriva di un derame celebral, Katie Young a renuncia 
n’e servicio funerario y velorio tradicional y a organisa na su 
luga un “FUNeral” (wega di palabra entre Funeral y diver- 
sion na Ingles) na su honor. 


“Cada biaha cu mi cuminsa pensa pa planifica un entiero 
tradicional, mi no kier hacie,” Young, di 40 aña, a declara, 
cu a agrega cu e no tabata kier pa nan tres yiunan -Eleanor, 
di 12 aña, Clyde, di 10, y Ingrid, di 8- keda traumatisa p’e 
entiero di nan tata. Loke mi tabata kier ta pa nan recorda 
nan tata. 


“Cada biaha cu mi pensa pa planifica un entiero tradicional 
pa Brandon, mi tabata bira fisicamente enfermo. Mi no por a 
soporta e idea di sinta den un misa y yora durante e discur- 
sonan,” Young a bisa. “Lo tabata un tortura pa mi yiunan y 


di su banda, e lo tabata insoportabel pa mi.” 
Y asina a bin e idea di organisa un entiero dibertido, tabata 
un evento pa 500 invitado cu a wordo documenta y comparti 
pa un amigo den un video viral di TikTok cu a alcansa 3 miyon 
di bishita. E entiero a inclui un dino jump, arte y artesania y 
e cuminda faborito di Brandon. 


E coleccion extenso di arte y disco di su casa a wordo reparti 
como “saco di regalo” n’e invitadonan ora cu nan a bay. 


“E tabatin un coleccion enorme di disco cu e tabata gusta 
comparti cu esunnan cu tabata aprecia musica, asina nos a 
laga p’e hendenan bin tira un bista na su coleccion y bay cas 
cu un pida di dje,” Young a splica. 


“E miho di e entiero tabata cu e muchanan tabatin un sonrisa 
riba nan casa. Solamente nan lo tin e recuerdonan mas feliz 
di e entiero di nan tata, na luga di ta traumatico,” e mama a 
bisa. 


Viuda ta transforma entiero den celebracion 


di bida cu un “FUNeral” pa honra su casa 

1. HONING nunca ta daña. Arkeologonan a haya boter di 
honing den grafnan di Egipto antiguo di ta mas cu 3000 aña 
bieu y cu ainda ta perfectamente comibel. 


2. Un spaghetti su so ta wordo yama “spaghetto.” 


3. Un pulpo tin tres curason. Dos ta pomp sanger p’e glan- 
dulanan, mientras cu un ta pomp sanger p’e resto di e curpa. 


4. Banana ta pertenece n’e tipo di frutanan ‘berries’, pero 
strawberry no. 


5. Un rayo di lamper ta contene suficiente energia pa tosta 
100.000 pida pan. 


6. Un dia riba Venus ta mas largo cu un aña riba Venus. 


7. E toren Eiffel por ta 15cm mas halto durante zomer pa 


motibo di e expansion di e hero debi na calor. 


8. Tin mas strea den universo cu grano di arena riba tur 
beach riba tera. 


9. Un grupo di flamingo ta wordo yama “flamboyance.” 


10. E guera mas cortico den historia tabata entre Gran 
Bretaña y Zanzibar riba 27 di augustus di 1896. Zanzibar a 
entrega despues di 38 minuut. 


11. E reptiel mas chikito di mundo a ser descubri na 2021 
na Madagascar. E ta un cameleon cu ta solamente 28.9 mm 
largo. 


12. E tempo mas largo entre nacemento di dos gemelo ta 
87 dia. 


13. Tin mas flamingo falso den mundo cu real. 


14. Un baby pulpo ta mas o menos e tamaño di un purga ora 
e nace. 


15. Bo por tende e batimento di curason di un bayena blauw 
for di mas cu 2 miya di distancia. 


Bon Pa Sa 

LIDER di fraccion di MAS Parlamentario Marisol Tromp ta 
preocupa cu e resultadonan di e investigacion di Algemene 
Rekenkamenr Aruba (ARA). E rapport di ARA ta trece dilanti 
cu ta pa diferente motibo companianan estatal manera e.o. 
Post Aruba, Serlimar, RDA, Lotto Aruba y Arubus no a logra 
nan meta. A pone nan na distancia pa nan por traha mas 
independientemente y por haci un trabou sin metemento 
politico y profesionalmente, pero loke nos ta wak awor aki 
ta cu ARA ta hasta puntra nan mes si esakinan a funciona 
y si gobierno tin pensa di bin cu instancianan nobo manera 
por ehempel t’e caso cu minister Dangui Oduber kende 
ta den rij para pa bin c’un otro instancia nobo atrobe pa 
bay controla y supervisa e parti hotelero, horeca, vacation 
rentals, etc.  


Segun parlamentario Marisol Tromp, e no a mira nada di 
esakinan yega parlamento ainda. Pero e pregunta ta si tur 
esaki ta funciona cu loke nan ta premira di berdad. E docu- 
mento di ARA ta mustra cu te cu awor aki e cosnan no a 
bay manera a premira p’e instancianan cu nan a investiga. 
Es mas, e documento di ARA ta pone preto riba blanco cu 
‘interferencia politico’, esta metemento politico y mantene- 
mento di construccionnan vago ta visibel den henter e liña. 
Kiermen cu ARA ta wak esaki den tur e instancianan aki. ARA 
ta menciona tambe cu e situacion cu e instancianan aki ta 
den tin deficiencianan grave pa nan por funciona y ta pone cu 


e finansa publico no ta manehabel. Tambe ARA ta menciona 
cu e fondonan publico ta wordo gasta na un manera inefici- 
ente, ineficaz y ilegitimo. Pues, no ta pornada tin onderzoek! 
No ta pornada bo ta haya cu tin investigacionnan ta wordo 
haci y cu hendenan tin cu duna cuenta! 


Si wak por ehempel  RDA, e pregunta ta pakico RDA 
t’ey?! Supuestamente pa un reapertura c’un dia lo bin 
di un refineria  cual ya a pasa  añanan y te cu awe nada. 
Parlamentario Marisol Tromp ta recorda cu e tabata e 
unico parlamentario cu a vota contra reapertura di un 
refineria paso e no ta kere cu den practica e reapertura lo a 
sirbi nos pais den e temponan moderno aki pa sigui cu e tipo 
di refineria cu tabatin e tempo ey y cu tabatin hopi hende 
tabata kier p’e continua. 


Pero no esaki so, awendia bo mester pensa riba e efectonan 
riba un pais manera Aruba y e efectonan pa nos medio ambi- 
ente, e aire limpi cu nos mester tin y tur e exigencianan pa 
mantene nos pais manera cu mester ta: limpi pa nos turismo 
y tambe nos mesun hendenan. Ken no ta corda con antes 
ora e biento bira hendenan tabata casi intoxica cu e huma di 
e refineria e temponan ey. E refineria tabatin su tempo y su 
periodo pero awor aki nos no ta kere cu esaki t’e rumbo pa 
bay un reapertura y te awe no tabatin un reapertura. 


Parlamentario Marisol Tromp ta menciona cu bayendo bek 
riba e topico di RDA, loke si nos ta wak ta cu minister Glenbert 
Croes ta biaha tur luna p’algun siman practicamente y ta 
bay afo cu RDA y ta bisa den e caso aki cu nan ta bay bin cu 
decisionnan importante pa Aruba. Y cada bes ta pata pata 
di potret pero NADA ta pasa. Cada bes Aruba ta haya oro, 
Aruba ta haya gas y tur sorto di cos aña tras di aña, pero 
nada ta pasa. Ta menciona esakinan paso RDA tambe ta un 
punto di preocupacion den e rapport di ARA: con su situa- 
cion financiero ta? Nan mester existi ainda si of no?  


Tur ta punto hopi importante y ARA ta menciona preto riba 
blanco den su rapport cu e  practicanan actual cu tin pa loke 
t’e parti financiero den diferente di e instancianan aki no por 
continua mas y ta hasta bisa cu mester reenforsa e supervi- 
sion. Cu otro palabra: loke tin awor aki no ta funciona! Sino 
ARA no ta pone asina aki. ARA ta pone tambe consehonan 
pa supervision y loke gobierno mester haci pa asumi su 
responsabilidad y tuma accion. 


Parlamentario Marisol Tromp (MAS): No ta pornada tin investigacion! 


Gobierno ta gasta fondonan publico na 


un manera ineficiente, ineficaz y ilegitimo 

RECIENTEMENTE Banco Central di Aruba a publica su “State of 
the Economy” riba su website. Den e rapport aki pueblo por lesa 
pa su mes y conclui cu nos pais ta den un era di recuperacion real 
y cu un biaha mas e maneho di gobierno ta produciendo frutanan 
positivo. Esaki ta un bon noticia pa pueblo cu ta desea pa wak nos 
debe baha, nos economia y finansa subi, inversionnan y proyec- 
tonan wordo crea, y inyeccionnan financiero por yega na bene- 
ficio di nos pueblo. 


Debe ta bahando drasticamente: Ta uzando surplus pa paga 
debe nacional. 
Ta bon pa pueblo sa kico ta wordo haci cu e surplus di pais Aruba. 
Den e Laft ta poni cu e 1% surplus mester wordo uza pa paga 
debe y si tin mas surplus esaki mester bay 50% pa debe y 50% 
pa inversion. Den e caso aki BCA ta reporta un surplus di 314.3 
miyon florin y a usa 148.8 miyon florin pa paga riba e debe di pais 
Aruba. Hunto e crecemento di nos GDP y e pagonan riba nos debe 
nacional di pais Aruba a baha te na 84.5% di nos GDP pa fin di 
2023. Esaki ta un bahada di 12.6% compara cu 2022. 


Economia di pais Aruba a conoce un crecemento substancial 
atrobe. 
BCA ta reporta cu na aña 2023 nos economia a conoce un crece- 
mento di 5.2% mas cu aña 2022. Esaki ta debi cu Turismo ta 
keda crece y e turista ta kedando mas largo na Aruba. E ocupa- 
cion y tarifa di hotelnan tabata mas halto. Tambe e rapport ta 
indica cu turistanan ta gastando mas placa pafo di hotelnan. 


Inflacion a baha na pais Aruba. 
Na 2023 e inflacion di pais Aruba a baha te na 3.4%. E porcen- 
tahe aki ta esun di mas abao den Reino y region di Caribe. Na aña 
2022, ora Aruba apenas tabata saliendo di e pandemia, e infla- 
cion tabata na 5.5%. Esaki ta un diferencia grandi di 2.1% entre 
2023-2022. 


Instancianan Internacional tur ta aproba y sostene maneho di 
gobierno. 
Pueblo por wak cu constantemente e rapportnan di BCA, CAft, 


IMF, Fitch, Moody’s, y EBA ta keda demostra cu Gabinete Wever- 
Croes II ta produciendo e tipo di maneho cu Aruba mester pa 
logra su recuperacion completo y cuminsa cana riba un caminda 
solido di progreso responsabel. 


Tur rapport ta keda papia e mesun idioma, tur iniciativa ta keda 
comproba cu gobierno ta busca y ta logrando solucion concreto 
pa problemanan structural di nos pais. 


Gobierno ta reformando nos finansa publico efectivamente, ta 
cumpliendo cu normanan di CAft, ta bahando su gastonan, ta 
entregamento presupuesto na tempo, ta produciendo surplus 
riba presupuesto, ta pagando y bahando e debe nacional struc- 
turalmente, a haya upgrading di credit rating di Fitch y Moody’s, 
ta invertiendo den proyectonan crucial, a cuminsa e proceso 
historico pa construi un RWZI nobo, mientras EBA ta anuncia cu 
Aruba ta pais lider den clima di inversion, Union Europeo ta kita 
Aruba di e “Lista Shinishi” declarando cu Aruba ta cumpli awor 
cu tur rekisito pa preveni practicanan fraudulento di belasting y 
labamento di placa, y hopi mas. 


Aruba ta progresando? Difinitivamente Gabinete Wever-Croes ta 
logrando! 


Parlamentario Marco Berlis (MEP) ta elabora riba rapport di Banco Central di Aruba: 
Aruba ta recuperando y progresando 

OTMAR Oduber, lider di Plataforma Nos Pais, den un confer- 
encia di prensa dialuna a trece su preocupacionnan rela- 
ciona cu e Departamento di Infrastructura y Planificacion 
(DIP) y su impacto den comunidad. 


Oduber a cuminsa destacando e kehonan di comunida encu- 
anto DIP, bisando cu e kier enfoca riba e departamento aki 
pasobra “nos no a ripara cuanto nos ta perhudicando nos 
comunidad aki,” El a haci referencia na un informe reciente 
presenta n’e miembronan di Parlamento, cu tabata purba di 
hustifica e estado desastroso actual di DIP. 


Oduber a critica e hustificacion aki, mencionando e investig- 
acionnan andando dentro di e departamento como excuus 
pa nan ineficiencia. 


Reflexionando riba su propio mandato como Minister di DIP 
durante dos aña y mey, Oduber a aclaria cu e problemanan 
actual no tin conexion cu e transaccionnan di tereno comer- 


cial ni priva durante su administracion. El a expresa su frus- 
tracion cu e excuusnan ripiti, en particular cu e retraso di 
cinco aña cu a afecta cientos di persona. “Ora mi papia di 
perhudica, mi ta papia di un centenera di persona cu ta 
wordo perhudica,” el a enfatisa, señalando cu hopi hende cu 
ya a completa e proceso pa obtene tereno awo ta wardando, 
debi n’e fayonan di e departamento. 


Oduber menciona e caida den eficiencia: Na 2023 sola- 
mente nan a procesa 70 otorgamento di tereno, compara cu 
300-350 pa aña durante su administracion. El a subraya cu 
e distribucion di e terenonan tabata wordo realisa di manera 
husto y sin faboritismo, compara cu e situacion actual, cu el 
a describi como discriminatorio y obstructivo. 


Tambe el a critica e actual miembronan di parlamento pa su 
falta di comprension riba e operacionnan di DIP, a pesar di 
a ricibi presentacion y afirma mehoracion. Segun Oduber a 
nenga mas di 800 peticion di tereno bao diferente pretexto, 
incluyendo e pandemia di COVID-19 y e investigacionnan 
andando. 


El a señala tambe ex-minister Marisol Tromp y su sucesor pa 
nan papel den e negativanan aki y pa no proporciona splica- 
cion cla tanto na Parlamento como e comunidad. 


Oduber a señala e inconsistencia den e maneho di e 
peticionnan, citando un incidente specifico dia 5 di juni 2020, 
caminda cu a otorga extension na un empresa propiedad di 
e ruman muhe di ex-minister Tromp. El a cuestiona pakico a 
nenga mas di 800 persona debi na COVID-19 y e investiga- 
cionnan, mientras cu e peticion di e ruman muhe di Tromp a 
wordo aproba rapidamente y sin problema. 


E ex-minister a reitera cu nunca el a otorga privilegio special 
na famia of amigo, compara cu e administracion actual, na 
cual e ta acusa di nepotismo. Oduber a priminti sigui expone 
e problemanan aki y a sigura e comunidad cu mas revela- 
cion lo sali na cla den e proximo dianan. 


Pa conclui, Oduber a adverti cu señala otro ta ignora defecto 
propio, es decir bo ta punta dede lubidando cu e otro tres 
ta punta den bo direccion, ilustrando e transparencia y e 
rindimento di cuenta dentro di DIP. El a reafirma su compro- 
miso cu un trato husto y igual pa tur ciudadano cu ta busca 
tereno a traves di e departamento. 


Mas revelacion na caminda 


Otmar Oduber nunca a otorga privilegio special na 


ningun hende pa loke ta otorgamento di tereno 

LIDER di partido MAS parlamentario Marisol Tromp a lesa 
e relato di e investigacion cu a tuma luga dor di Algemene 
Rekenkamer Aruba (ARA). Den e rapport aki ARA ta trece 
dilanti diferente punto riba e funcionamento di companianan 
estatal cu no ta cana manera mester ta. Tambe e rapport ta 
amplia riba e peso financiero cu e companianan aki ta pa 
Aruba y cuanto placa gobierno ta hinca den e companianan 
aki. Ta trata di companianan manera Post Aruba, Serlimar, 
RDA, Lotto Aruba y Arubus. E esencia di e rapport di ARA ta 
cu cos no por sigui asina aki mas y ta hasta pidi pa gobierno 
actua y tuma decisionnan y no keda pensa y pidi conseho 
so. ARA kier pa gobierno cuminsa tuma accion. 
Den e rapport ARA ta duna diferente sugerencia: nan ta pidi 
gobierno pa tuma accion y nan ta trece dilanti cu e proble- 
manan cu tin no ta cu no tin reglanan y leynan y cosnan cu no 
ta duidelijk, pero mas bien ARA ta di opinion cu e hendenan 
den e companianan aki no ta tene nan mes na reglanan y 
gobierno no ta actua ora cu tin iregularidad. Tambe ARA ta 
menciona cu den diferente e instancianan aki no tin trans- 
parencia a pesar cu nan tin un board y supervision di profe- 
sionalnan y  otro personanan apunta pa gobierno. ARA ta 
mustra den nan investigacion cu gobierno ta mas  tanto 
bezig cu pagamento di candela y no ta tuma accion struc- 
tural y a largo plaso pa mehora e situacionnan di e instan- 
cianan aki. Mas bien e problemanan structural ta keda aña 
tras di aña y a bira momento pa actua. 


Si mira un pa un e companianan estatal por mira cu no ta por 
nada por ehempel un Serlimar na aña 2020 mester a haya 
un ‘surseance van betaling’. Hues e tempo ey a duna apro- 
bacion pa haya esaki y asina duna Serlimar un rosea y tempo 
pa drecha su mes paden financieramente y por cumpli cu 
su obligacionnan. Instancianan asina ta un risico financiero 
grandi pa pais Aruba paso tempo cu a institui nan e meta no 
tabata pa nan bira algo cu gobierno continuamente mester 
keda hinca placa strucuturalmente den nan. Nan mester a 
bira mas autonomo, financieramente para riba nan mesun 
pia y hasta haci ganashi. Pero loke nos ta mira awor aki ta 
net contrario y hasta tin di nan ta practicamente failliet. 


Parlamentario Marisol Tromp a sigui bisa cu awor tin un situ- 
acion unda cu bo ta mira cu tin metemento politico hasta 
den nombramento di personal den diferente di e instanci- 


anan aki cual a conduci tambe n’e problemanan cu a bin 
despues. Tin diferente ex-Minister y tin rapport riba esaki y 
hasta investigacionnan a tuma luga y tin algun cu ainda no a 
caba manera por ehempel esun di Serlimar cu tin 4 aña caba 
ta andando. Un dia lo mester bin un final ya asina tur hende 
por haya sa kico tur a tuma luga detayadamente. 


Parlamentario Marisol a bisa cu no ta por nada ta haci e 
investigacionnan aki. Cosnan a bay robes y ta trata placa 
di pagadonan di belasting ora c’un gobierno ta keda hinca 
placa cada bes den instancianan asina pa nan por sobre- 
vivi. Si esaki no tuma luga hopi di e instancianan aki lo no 
por paga nan trahadonan fin di luna! Serlimar ta un ehempel 
clave di e situacion aki ya cu nan a casi bati bancarota y 
mester a pidi un ‘surseance van betaling’. Y asina mes no ta 
asina cu e peligernan a kita. 


Loke ARA ta pidi awor aki ta decisionnan structural p’asina 
tin supervision mucho mas miho di loke tin actualmente. 
Loke cu nos ta wak gobiernonan a bin ta haci y cu te ainda 
tin situacionnan asina, ta cu den cierto di e entidadnan aki 
ta pone campañado y votadonan cu no necesariamente tin e 
background rekeri segun e profielschets p’e institutonan aki. 
Naturalmente mester tin cierto criterionan cu e hendenan 
mester cumpli cu ne pa un persona por drenta un board 
asina y por supervisa e placa y tur e procesonan cu ta tuma 
luga rond di esaki. Y loke nos por constata ta cu hasta den 
esaki Rekenkamer ta bisa cu e mester wordo haci mucho 
mas fuerte y mucho mas miho. 


Parlamentario di partido MAS Marisol Tromp: 


Gobierno ta haci yen fanfaria pero 


no ta tuma accion di berdad 

DEN Haag a sirbi como e centro di un 
reunion tripartiet importante entre e 
comisionnan parlamentario di Aruba, 
Corsou y Sint Maarten. E reunion aki, 
dirigi pa señor F. Brownbill, Presidente 
di e Comision di Relacion di Reino y 
Parlamentario di Corsou, tabatin como 
meta pa discuti varios tema di importancia 
comparti y yega na compromiso concreto. 
Ta bon pa menciona cu e aña aki, Corsou 
ta na turno pa guia e reunion Tripartiet. 
Parlamentario di Fraccion di MEP, Ricky 
Hoek, a bay Hulanda p’asina participa di e 
reunionnan aki. E ta comparti un resumen 
di e puntonan principal cu a wordo discuti 
y e acuerdonan cu a tuma luga. 


‘Geschillenregeling’ 
Un di e puntonan principal tabata e 
‘Geschillenregeling’. E delegacionnan a 
bay di acuerdo cu e proyecto presenta pa 
Aruba. E delegacion di Aruba lo manda un 
version final n’e otro delegacionnan, esta 
Corsou y Sint Maarten den e siman di 17 
juni 2024. Cada parlamento tin te fin di 
juni 2024 pa duna nan opinion. Si nan ta 
di acuerdo, Aruba lo presenta e concepto 
di ley formalmente pa tratamento, Hoek a 
señala. 


Trafico Aereo entre e islanan 
Un otro tema importante tabata promove 
e trafico aereo entre e islanan na prijsnan 
accesibel. E prijsnan halto y e limitacion 
den conexion ta punto di preocupacion. E 
gobiernonan lo traha hunto cu partnernan 
local pa busca solucion, parlamentario 
Hoek a duna di conoce. 
Deficit Democratico 
E delegacionnan a enfatisa riba e impor- 
tancia cu e gobiernonan mester duna 
informacion 
na 
nan 
parlamentonan 


tocante e procesonan di e leynan di Reino 
den consenso (consensus-rijkswetten). 
E acuerdonan ya caba a wordo estab- 
leci durante e reunion Interparlamentario 


Koninkrijks Overleggen (IPKO) anterior. 
Cada Parlamento lo mester acorda cu 
nan respectivo gobierno con y ki ora ta 
comparti e informacion pa garantisa e 
rekisito di consenso. 


Reorganisacion di e sistema di Impuesto 
A discuti tambe e transicion di impuesto 
directo pa impuesto indirecto. E tema aki 
a wordo discuti suficientemente p’awor, 
Hoek a indica. 


Combatimento di Pobresa 
Riba e tema aki tambe a discuti y keda 
cera temporalmente. E parlamentonan lo 
sigui monitor e tema aki. Hoek a indica cu 
hopi dato interesante a bin dilanti y riba 
esaki e lo elabora den un otro articulo. 


Cuido di Salud 
E delegacionnan a intercambia experienci- 
anan tocante cuido di salud mental (GGZ) 
y cuido di hende grandi. A indica prob- 
lemanan di salud mental creciente entre 


hubentud, falta di experto y facilidadnan, 
y presion riba fondo di pension pa motibo 
di ‘vergrijzing’. E delegacionnan a acorda 
pa mantene e temanan aki riba e agenda 


y stimula e ministronan responsabel pa 
duna suficiente atencion. 


Enseñansa 
Pa loke t’e tema di enseñansa, studiantenan 
y ex-studiantenan di e parti Caribense 
di Reino ta topa diferente obstaculo na 
Hulanda, manera problema di deuda y 
limitacion di vivienda. E delegacionnan a 
acorda cu cada pais mester sigui busca 
alternativanan den ley y reglamentonan 
di e sistema fiscal pa crea incentivonan cu 
ta promove oportunidadnan p’e studian- 
tenan bin e islanan bek como tambe haci 
e paisnan di origen mas atractivo pa nan 
regreso. Entre otro a papia riba posibel 
garantianan laboral, descuentonan den e 
debenan di estudio, segun Ricky Hoek a 
splica. 


Informacion tocante Rijkswet 
Banda di esaki tabatin un presentacion 
tecnico tocante Rijkswet y e implicacionnan 
legal tocante proteccion di dato personal. 
Esaki tabata organiza pa empleadonan 
di Direccion di Ley y Asuntonan Legal 
di Ministerio di Asuntonan General y 
Ministerio di Gobernacion, Planificacion di 
Corsou. 


Fondo di Reino pa Cambio Climatico 
Ricky Hoek a laga sa cu porfin a discuti e 
necesidad pa un Fondo di Reino pa cambio 
climatico. E delegacionnan lo traha hunto 
pa uza e fondo disponibel optimalmente y 
desaroya strategianan. Durante e proximo 
IPKO na Aruba lo organisa un presentacion 
tecnico di expertonan. Finalmente, mester 
bisa cu e reunion tripartiet a subraya 
importancia di cooperacion y respon- 
sabilidad comparti den e enfrentamento 
di desafionan comun. E acuerdonan cu a 
tuma ta marca un paso dilanti den fortal- 


ecemento di loke ta uni Aruba, Corsou 
y Sint Maarten y ta duna speransa pa 
cambio positivo den futuro cercano, asina 
Parlamentario Hoek a finalisa bisando. 


Parlamentario Ricky Hoek (MEP): 


Tripartiet Overleg na Hulanda cu varios acuerdo di 
cooperacion entre Aruba, Corsou y Sint Maarten 

DIAMARS mainta, director di Inmigracion Aruba (IA), Sr. 
Andrew Hoo, a duna un conferencia di prensa tocante e 
procedura pa biaha cu menor di edad. Manera ta conoci, 
tin diferente rekisito pa biaha cu un menor di edad, pues a 
delinea esaki mirando cu vakantie di scol ta den porta.  


Cada aña, Inmigracion Aruba, ta confronta diferente caso 
caminda mayornan pa un of otro motibo no tin e documen- 
tonan necesario pa biaha cu un menor di edad, p’esey desde 
dos aña pasa e formulario di permiso ta obtenibel riba e 
pagina di Gobierno, esta: www.gobierno.aw, asina comu- 
nidad por download esaki facilmente ora ta biaha cu un 
menor di edad. 


Segun director di Inmigracion Aruba, e procedura ta nece- 
sario, pasobra Aruba tin cu cumpli cu e reglanan inter- 
nacional contra traficacion di hende (mensenhandel en 
mensensmokkel). Tambe, mester proteha e menor di edad 
di, por ehempel, secuestro. 


Cada persona cu ta desea di biaha cu un menor di edad, 
pa cualkier motibo, sea vakantie, biahe di scol of biahe pa 
deporte tin cu yena e formulario “Toestemming reizen met 
minderjarig kind” (Permiso pa biaha cu un menor). 


Asina por demostra, ora di pasa control na Inmigracion, cu 
di berdad tin permiso pa biaha cu e menor di edad.  


Una bes cu download e formulario, mester yena esaki 
completamente. 
Hunto cu e formulario, mester entrega e siguiente docu- 
mentonan: 
• Copia paspoort di esun cu ta duna permiso (mayor/voogd); 
• Copia paspoort di acompañante; 
• Copia paspoort di e menor di edad; 
• Si ta aplicabel, copia di permiso valido; 
• Si ta aplicabel, copia di gezag register; 
• Copia di pasashi di regreso. 


Banda di esakinan, ta posibel pa entrega e “geboorte akte” 
di e menor di edad, sinembargo esaki no ta necesario si 
cumpli cu e prome rekisitonan menciona.  


Mester hiba e formulario y tur otro documento na oficina 
principal di Inmigracion Aruba pa control y stempel. 


Inmigracion Aruba ta haci un apelacion na cada mayor/ 
persona cu ta desea di biaha cu un menor di edad, pa tene 
cuenta cu e proceso aki por tuma tempo den e temporada 
druk di vakantie, pues ta sugeri pa hiba e formulario y tur 
otro documento, minimo 4 dia prome cu biaha. Di e forma 
aki, lo evita di haya problema y/of perde vuelo.  


Keda pendiente pa ricibi mas informacion den e simannan 
nos dilanti. 


Procedura pa biaha cu menor di edad 

DIA 1 di juli 2024, ta ultimo dia cu por entrega e plachinan 
di number di vehiculo di motor cu no ta den uzo. Si entrega 
e plachinan na tempo e contribuyente tin posibilidad cu e 
no tin mester di paga e impuesto pa un parti di aña 2024. 
E dispensacion di impuesto ta depende pa cuanto tempo e 
cliente ta laga e plachinan keda aden. N’e momentonan aki, 
dispensacion por ta posibel p’e di tres y cuater kwartaal di 
2024. 


E condicionnan 
Ta asina cu pa un vehiculo di motor cu no ta den uzo y cu 
no lo bay ta den uzo pa un tempo, no lo tin mester di paga 
e impuesto di un of mas kwartaal durante aña. Esaki ta 
dispensacion di impuesto y ta valido solamente si cumpli cu 
e siguiente condicionnan. 


Ta entrega e plachinan di number no mas laat cu dia 1 di 
juli 2024 
E plachinan di number ta keda aden pa por lo menos un 
kwartaal durante aña. 


Entregamento di plachi di number 
Por entrega e plachinan di number sea na oficina principal 


na Camacuri of na un MFA. Mester acudi cerca un cahero 
pa yena y firma un formulario. E formulario yama ‘Inleveren 
nummer- en controleplaat 
motorrijtuig’. Por haya e formulario aki tambe via e website 
di Departamento di Impuesto www.impuesto.aw. Pa medio 
di e formulario ta declara cu ta entrega e plachinan y ta 
duna e motibo por ehempel: pa motibo di biahe largo, vehi- 
culo ta daña etc. 


Mirando cu dia 1 di juli 2024 ta ultimo dia pa haci pago di 
impuesto di vehiculo di motor, riba dianan 28 di juni y 1 di 
juli no ta posibel pa entrega e plachinan na oficina principal 
of un oficina den districto. Riba e fechanan aki mester acudi 
n’e edificio anexo na Camacuri (oficina unda ta busca plachi 
di number), pa entrega e plachinan. 


Periodo cu e plachi ta keda aden 
E dispensacion di impuesto ta depende tambe di con largo 
un cliente ta laga su plachinan di number aden. Solamente 
si e plachinan a keda aden pa un kwartaal completo of pa un 
termino mas largo, e ora no lo tin mester di paga e impuesto 
di e kwartaal concerni. Por ehempel: si e vehiculo ta daña 
pa un luna so y e doño a busca e plachinan di number bek, 
e ora toch e mester paga e impuesto. E dispensacion no ta 
conta pa cada luna cu e plachi a keda aden, sino pa cada 
kwartaal di aña. 


No tin dispensacion cu forsa retroactivo 
No ta duna dispensacion di impuesto cu forsa retroactivo. 
Esaki ta pa motibo cu mester paga e impuesto delanta. 


DEPARTAMENTO di Salud Publico den colaboracion cu 
WHO/PAHO y Central Bureau of Statistics (CBS) den aña 
2023 a organisa un investigacion Nacional cu a carga e 
nomber di STEPS 2023. 


Meta di STEPS 2023 tawata pa colecta informacion valioso 
riba salud di nos comunidad di forma cu organisacionnan 
encarga cu maneho di salud publico por ricibi un bista actual 
di e salud di nos poblacion pero tambe conoce e factornan 
di riesgo cu por conduci na malesanan cronico. 


Conociendo e factornan di riesgo aki e diferente organ- 
isacionnan lo por traha riba maneho nobo mas dirigi riba 
mehoracion di e salud di nos hendenan. 


Riba topico di Sobre Peso y Obesidad, investigacion Nacional 
STEPS 2023 a conclui cu 33% di Aruba su populacion di 


adulto ta sufri di sobre peso y 46% ta sufri di obesidad. 
Sobre peso y obesidad ta conduci na malesanan cronico 
manera Diabetes y Presion Halto. 


Cu e informacion aki conoci, e ora a yega pa nos dal e paso 
pa nos salud y “cambia nos habitonan” abo ta cla p’e? 


STEPS 2023 


Resultado di investigacion riba sobre peso y obesidad 


Dia 1 di juli 2024 


Ultimo dia pa entrega e 


plachi di number di vehiculo 


di motor cu no ta den uzo 

DIA 17 di juni a tuma luga inicio di un limpiesa den Caya 
Betico F. Croes. Un trabou cu lo dura entre 15 pa 20 dia di 
trabao y ta parti esfuerso holistico di mantencion y revitali- 
sacion di Oranjestad, cu ta un di e prioridad di Ministerio di 
Asuntonan Economico y Minister Geoffrey Wever. 


Trabou lo inclui ‘trimming’ di e matanan den Caya Betico 
F. Croes te na haltura di gas station na final di caya, limp- 
iesa general di e area y tambe reemplaso di bakinan di sushi 
existente. 


E bakinan di sushi nobo ta un produccion di 100% plastico 
recolecta, produci na Aruba pa Plastic Beach Party. E bakinan 
nobo aki tin dobel e capacidad di esnan bieu y tambe ta bay 
inclui vaknan pa separacion di sushi, pa yuda n’e esfuerso 
comun y necesidad di separacion di desperdicio. 


“Esaki ta un otro muestra cu gobierno di Aruba ta inverti 
pa atende cu e mehoracion necesario den e area na un 


forma structura, strategico y responsabel. E ultimo lunanan 
aki nos tabata activamente bezig cu ehecucion di nos plan 
di Revitalisacion di nos centro di ciudad”, segun Minister 
Wever. Tur esaki ta trabounan necesario pa crea mas sigur- 
idad, accesibilidad y mantene e zjeito natural di nos centro 
di ciudad. 


E trabou lo tuma aproximadamente 15 - 20 dia pa completa. 
Riba e prome anochi solamente ya caba a deshaci di 30 
yarda di sushi y mata for di e area di La Moderna y Penha. E 
trabou ta ser haci anochi pa minimalisa strobacion na fluho 
di hende y trafico. 


A finalisa cu e parti de embeyecemento di Wilhelminastraat, 
e renobacion di Cas Veneranda ta avansando segun plan, 
mientras ta haciendo esfuersonan pa trece mas depar- 
tamento di gobierno bek den nos centro di ciudad. “Mas 
trafico, peaton y rendibilidad comercial ta finalmente nos 
meta final”, segun e Mandatario. 


Dialuna anochi a inicia trabou di limpiesa 


general den Caya Betico F. Croes 

“Den pasado ya mi a splica ariba e 


importancia di tecnologia den e sistema 


hudicial, cu lo por wordo combina awendia 


cu e adelanto riba Inteligencia Artificial 


cual lo yuda hopi pa preveni y soluciona 


problemanan riba caya”, Lider di 


Fraccion di MEP, Parlamentario 


Hendrik Tevreden a declara. 


MINISTER di Husticia y Asuntonan 
Social, Rocco Tjon, durante e ultimo 
añanan a pusha hopi riba e aspecto 
aki y a logra cu e ‘Operation Command 
Center’ (OCC). Tevreden a agrega 
cu rond di Aruba, na luganan stra- 
tegico, tin camaranan poni pa capta 
imagennan y yuda polisnan preveni of 
soluciona problemanan. 
E software cu Inteligencia Artificial ta 
asina avansa cu e sistema por detecta 
color di auto, number di auto, of e 
persona en cuestion. No ta importa con 
duro of cuanto auto ta pasa, e cama- 
ranan aki ta reconoce numbernan di 
auto y ta sigui e instruccionnan cu e 
‘command center’ ta duna. 
Esaki kiermen cu si bo faya, bo ta haya 
di e camara cu ta informando patruy- 
anan den ‘real time’ kico ta pasando 
y unda nan mester ta. Di e forma aki, 
‘hit and run’ of atraco lo por wordo 
resolvi di un forma basta lihe, Tevreden 
a agrega. 


Ta cuminsa cu 258 camara 
E parlamentario a laga sa cu den 
siguiente presupuestonan lo sigui 
amplia cu mas camara pa instala rond di 
Aruba. Pero awor caba tin 258 camara 
instala rond, den luganan unda tin hopi 
movecion y e conocedo ‘hotspots’. 
Asina ta logra combati criminalidad 
mas eficiente, alabes preveni criminal- 
idad door di por actua mucho mas lihe 
den “real time” pa por resolve casonan 
cu menos capacidad humano. 


“Nos orguyosamente tin e OCC mas 
moderno den region y sigur e miho 
ekipa. Akinan bo ta mira cu planifi- 
cacion y vision agresivo cu strategia 
intenso a duna resultado positivo”, a 
expresa. 


Operation Command Center 
Kico e ta? Tres funcionalidad ta bin 
hunto centralisa den un localidad: 
- Centrale meldkamer (central di polis) 
- Radar kamer 
- Camara surveillance 
Tur esaki na e centro na Savaneta unda 
lo e ‘Operation Command Center. 


Localidadnan rond di High-rise hotel 
area, binnenstad San Nicolas, y rond di 
40 localidad strategico rond di Aruba, 
lo wordo vigila sin kita afo binnenstad 
Oranjestad (cu ta den ehecucion). E 
sistema di software ta consisti di inteli- 
gencia artificial. Esaki ta haci e trabou 
pa resolve casonan mucho mas efici- 


ente y eficaz. Alabes e ta facilita e tare- 
anan di e polisnan riba caya door di 
por guia nan y duna nan informacion 
‘real time’. 


E software por distingui y selecta riba 
color di paña, color di vehiculo, number 
di auto, areanan specifico etc. 


Kico lo logra cu esaki? 
Combati y preveni criminalidad mas 
eficientemente door di por actua mas 
lihe, corecto y den ‘real time’. Ademas 
bo lo por resolve casonan cu menos 
capacidad humano. Den resumen, por 
bisa cu Aruba ta bay tin e ‘operation 
command center’ miho ekipa y mas 
moderno di henter region. 
“Pabien na Gabinete Wever-Croes y 
Minister Rocco Tjon cu e avance impor- 
tante aki pa Aruba. Aruba ta sigui bira 
mas sigur pa nos mes y nos turistanan”, 
Parlamentario Tevreden a expresa. 


Parlamentario Hendrik Tevreden (MEP): 


258 Camara rond’i Aruba pa vigila caya 

FUNDACION Orguyo ta haci un yamada urgente riba tur 
miembro honorabel di Parlamento di Aruba pa duna nan 
voto decisivo riba e ley di iniciativa cu lo introduci matri- 
monio di mesun sexo riba nos dushi isla. E votacion anterior 
a keda na un empate, cual ta haci e votacion di dia 19 di juni 
uno crucial. Un empate e biaha aki lo resulta den rechaso di 
e legislacion esencial aki, un atraso cu nos no por permiti. 


E beneficio di e ley aki kisas no tin un impacto grandi pa abo 
personalmente, pero si lo por ta di suma importancia pa un 
ser keri, un ruman, yiu, sobrino, nieto, primo, bisiña, colega 
di trabou y of conoci y amigonan cu nos tur ta stima. 


E ley aki si lo tin impacto riba e siguiente puntonan pa pais 
Aruba; 
Impacto Positivo di e Ley 


Bienestar y Salud Mental: 
• Lo mehora salud mental y bienestar di individuonan 
LGBTQ+. 
• Tur hende lo haya mesun derecho y reconocimento. 
• Lo reduci stigma y discriminacion. 


Bullying y Discriminacion: 
• Lo manda un mensahe fuerte contra bullying y discrimina- 
cion den scolnan y trabou. 
• Nos hubentud lo crece den un ambiente cu ta balora 
igualdad y respet. 


Beneficio Economico: 
• Aruba lo postula su mes riba e lista di destinacionnan 
progresivo y inclusivo. 
• Lo atrai mas turista y boost nos industria di Turismo den 
un clase mas halto. 


Harmonia Social: 
• Lo promove un harmonia social y e balornan di un comu- 
nidad diverso. 
• Lo yuda minimalisa division y crea un sociedad mas 
supportive. 


Ta importante pa nota cu un voto na fabor di e ley aki NO ta 
un voto contra e religion di ningun hende. E legislacion ta pa 
sigura derecho igual pa tur, mientras ta respeta e diversidad 


di creencia personal y balornan di cada individuo. 


Consecuencia di un voto negativo of un empate: 


Daño di reputacion: 
• No pasa e ley lo mancha e reputacion di Aruba riba e nivel 
internacional. 
• Esaki lo demotiva turistanan cu ta prefera destinacionnan 
cu ta sostene igualdad y derecho humano. 


Tension Social: 
• Exclusion continuo y discriminacion lo haci e problema di 
salud mental y tension social aun mas grandi. 
• Lo stroba nos progreso como un sociedad husto y corecto. 


Impacto Economico: 
• Un voto negativo of empate por yega na perdida di ingreso 
di turismo. 
• Esaki lo impacta negoshi y empleo, y finalmente afecta nos 
economia. 


Nos ta urgi tur miembro honorabel di Parlamento pa 
considera e puntonan aki y duna nan voto na fabor di e ley 
di iniciativa pa introduci matrimonio di mesun sexo. E voto 
aki ta afirmando nos compromiso pa igualdad, bienestar 
mental, y prosperidad economico pa tur cu ta biba riba e 
isla. Ban no laga politica di algun tin consecuencia negativo 
pa e resto di e comunidad. 


Fundacion Orguyo cu un yamada urgente: 


Votacion riba e ley di iniciativa cu 
ta regla matrimonio di mesun sexo 

DIALUNA mainta Minister Maduro tabata na Cas Tan Tin 
pa por a presencia e proyecto escolar di Departamento 
di Cultura “Fiesta di San Juan - Dera Gay,” na unda nos 
muchanan ta ricibi informacion tocante nos fiesta tradi- 
cional di cosecha riba Dia di San Juan, dia 24 di juni 
proximo. 


Departamento di Cultura den colaboracion cu Cas Tan 
Tin y Brandweer Aruba a organisa un programa educa- 
tivo pa muchanan di Scol Preparatorio y Basico di 1ste 
te cu 3de klas. Un total di 32 scol y como 3 mil mucha 
ta haya oportunidad pa experencia y wordo educa riba 
e Dia di San Juan y e baile di Dera Gay den e periodo di 
11 pa 20 di juni. 


Den e sabana di Cas Tan Tin, Minister Maduro di Cultura 
por a presencia e splicacion di parti di e elenco di 
Departamento di Cultura lidera pa John Freddy Montoya, 
cu a duna splicacion di e motibo di e celebracion di Dia di 
San Juan y a mustra tur elemento di e fiesta cu ta impor- 
tante pa e muchanan por reconoce den e celebracion. A 
sigui canto di canticanan popular di tempo di cosecha, 
demostracion di e baile di San Juan y tambe tabata tin 
un competencia di e grito di Gay, cu ta eventonan cu ta 
forma parti di e celebracion di Dia di San Juan. 


Di parti di Brandweer Aruba, Sr. Francis Toussaint a 
splica e hobennan riba e tradicion di cende candela riba 
Dia di San Juan y a conseha pa evita di cende candela, ya 
cu esaki por ta peligroso pa hende, bestia y nos medio 
ambiente. A duna tipnan con mester trata si acaso un 
candela wordo cendi pa evita peliger. 


Na final di e evento, Minister Maduro a parti un certi- 
ficado na cada mucha cu a participa den e demostracion 
di baile y e wega di grito di gay. Despues tur scol a haya 
un recorido den e cas monumental Cas Tan Tin pa asina 
nan por mira con tabata biba antes na Aruba. 


Minister Maduro di Cultura ta gradici tur instancia cu a 
haci e eventonan aki posibel, Departamento di Cultura, 
Museo Cas Tan Tin, Departamento di Bombero, e agru- 
pacion musical y tambe e grupo di hoben di Formacion 
Social, kendenan a yuda coordina y guia e muchanan 
durante nan yegada cu bus, e presentacion escolar, e 
recorido den Museo Cas Tan Tin y salida cu bus bek pa 
nan respectivo scolnan. Masha danki. Cultura bo tin cu 
bib’e y cu bo participacion bo ta engrandec’e. 


Minister di Cultura Xiomara Maduro a presencia e 


proyecto escolar “Fiesta di San Juan” na Cas Tan Tin 

ASOCIACION di Cuerpo Consular di Aruba ta anuncia nan 
directiva nobo pa aña 2024-2027. 


E eleccion di e directiva nobo a conta cu participacion di 
consulnan miembro di ACCA, durante un reunion general a 


scoge e siguiente miembronan como Directiva: 


Presidente: Consul di Republica Dominicana- Luis Eludis 
Perez 
Vice President: Consul di Colombia -Gustavo Serrano 
Secretaria: Consul di Costa Rica- Cecilia Maria Arendsz 
Tesorero: Consul di India-Prakash Gupta 


Miembro di Directiva Consul di Francia- Christian Mongellaz 
Miembro di Directiva Consul di Mexico- Natasha d´ Arnault 
Miembro di Directiva Consul di Uruguay- Roly Sint Jago 
Miembro di Directiva Consul di Consul di Ecuador- Magali 
Guzman Meza 
Miembro di Directiva Consul di Filipinas- Ami Henriquez 
Mendez 


E directiva nobo ta asumi cu hopi entusiasmo y compromiso 
e tarea di fortalece e lasonan entre consuladonan na Aruba 
y sigui traha hunto cu Gobierno di Aruba p’asina brinda 
tur ciudadano cu nan ta representa riba nos isla derecho y 
oportunidad. 


Asociacion di Cuerpo Consular di 


Aruba ta anuncia nan directiva nobo 

DIAMARS mainta dia 18 di juni, studiantenan di 
Colegio San Antonio a presenta nan proyectonan 
di NAIK (Natuurkunde-Informatiekunde) na Prome 
Minister Evelyn Wever-Croes. 


Despues di un caluroso bonbini di parti di cabe- 
sante di Colegio San Antonio y docentenan, Prome 
Minister hunto cu Minister di Enseñansa y Deporte 
Endy Croes a wordo dirigi na un lokaal special unda 
e alumnonan a prepara nan proyectonan. Akinan 
studiantenan di Mavo 1 te cu examenklas, cu hopi 
orguyo, a presenta nan proyectonan di Natuurkunde 
y Informatiekunde, NAIK, na e mandatarionan. 
Cada alumno a duna su propio presentacion must- 
rando su habilidad, creatividad y inteligencia y por 
a mira cuanto talento tin entre e hobennan aki. 


Durante e mainta aki por a mira con alumnonan mes 
ta traha nan weganan y haci e coding. Tawata inte- 
resante pa wak con ta combina e Informatiekunde 
y e Natuurkunde a traves di un robot cu ta haci 
e testnan di Natuurkunde, asina e alumnonan ta 
compronde miho e materia. Por ehempel por a 
observa kico ta determina e velocidad di un auto y 
con e peso di esaki ta influencia e velocidad. 


Pa Prome Minister di Aruba tawata un placer di por 
a presencia e demostracionnan aki riba e tereno 
importante di tecnologia. “Mi ta contento di wak 
con Colegio San Antonio ta stimula e hobennan riba 
e area importante aki ya cu esaki ta e trabounan 
di futuro. Mi ta felicita y alabes gradici e docen- 
tenan y principalmente e alumnonan pa a comparti 
e mainta aki cu nos y pa transmiti nan talento y 
conocemento. Proyectonan asina no solamente 
ta fortalece e conocemento di e alumnonan, pero 
tambe ta aporta na futuro profesionalnan riba 
e tereno aki cu ta uno di gran importancia pa e 
añanan cu ta bin”, Prome Minister a remarca. 


Studiantenan mes ta traha nan wega y haci e coding 


Colegio San Antonio ta stimula alumnonan riba e area di NAIK 

RECETA DI DIA 


Ingrediente: 
Un paki di cuki Oreo 
Un paki di mansa pa cuki of croisant (bo por uza 
bladerdeeg si bo ta prefera) 
Sucu fini (pa decora, opcional) 
Spray pa cushina (opcional) 


Instruccion 
1. Prepara e Oreonan: Habri e paki di cuki Oreo 
y saca esunnan cu bo ta bay uza. 


2. Prepara e mansa: Si bo ta uzando mansa 
pa croissant of bladderdeeg, los e mansa fo’i 
otro y cort’e den cuadra di aproximadamente 
10x10cm, of lo suficiente pa cubri cada cuki 
Oreo. 


3. Lora e Oreonan: Pone un cuki Oreo den centro 
di cada cuadra di mansa y lora nan completa- 
mente, sigurand’e di seya bon e rand p’e mansa 
no habri durante su cushinamento. 


4. Prekeinta e airfryer: Prekeinta e airfryer na 
180°C (350°F) durante 5 minuut. 


5. Cushina e Oreonan lora: Pone e Oreonan lora 
den e basket di e airfryer, sigurando pa laga 
espacio entre cada un p’e aire cayente circula 
adecuadamente. Si bo ta desea, bo por spray 
un tiki azeta (e.g. PAM) pa evita cu nan pega. 


6. Hasa den aire: Cushina e Oreonan lora 
durante 5-7 minuut na 180°C (350°F), of te ora 
cu e mansa ta bruin licht y crunchy. Ta posibel 
pa bo por ahusta tempo di cushinamento segun 
e potencia di bo airfryer. 


7. Lag’e fria y decora: Saca e Oreonan di e airfyer 
y laga nan fria durante algun minuut. Si bo ta 
desea, basha e sucu fini riba dje pa decora. 


8. Sirbi: Bo Airfyer Oreos ta cla pa disfruta. Bo 
por sirbi nan so of compaña pa ijscream of milk- 
shake. 


Nos ta spera cu bo disfruta di e receta dushi aki 
y facil pa haci. 


Aki bo tin un simpel receta pa traha Airfryer Oreos 

Sinceramente, Pastor Marcel Balootje 


Fortaleza pa Famia 


NA prome luga nos kier pa tur hende ta na altura cu nos 
no ta contra Democracia, pasobra mester di Democracia 
pa guia un pais. 


• Pero ora ta trata di opone contra e Palabra, Principio, 
Norma y Balor cu Dios a establece, Democracia no ta un 
contrincante. 


• Pa cuminsa nos tur sa cu democracia ta wordo sostene 
door di hende, y tin cu complace cu hende, p’asina nan 
por permanece na poder. 


• Pero Dios no tin mester di democracia p’e por goberna, 
Dios ta Todopoderoso, su nivel ta celestial, ningun hende 
a eligi Dios, ta Dios ta eligi hende. 


• Dios nunca a bay ningun eleccion pasobra e ta Dios riba 
su mes. Su Gobierno no ta dura cuater of cinco aña, pero 
Su gobierno ta eterno. 


Locual Dios por ofrece democracia nunca por ofrece, cual 
ta salbacion y bida eterna, democracia su funcion ta total- 
mente carnal, terenal y hasta tin biaha e por wordo uza p’e 
enemigo. 


Triunfo di democracia, no ta triunfo pa Dios, pasobra 
Democracia ta aproba, libertinahe, perversidad, inmoral- 
idad y abominacion y hopi carnalidad, p’asina nan sigui 
ricibi apoyo di hende, pero tur loke nan haci no tin apoyo 
di Dios. 


Triunfo di democracia hopi biaha ta hinca hende mas den 
scuridad, y ta pone hende rechasa Dios, y esey no ta un 
triunfo berdadero, pasobra cada triunfo cu ta bay contra 
boluntad di Dios, ta un triunfo logra cu apoyo di e malvado, 
pasobra esey t’e modus operandi di e diabel. 


Enbes di libera hende democracia ta cadena hende den 
scuridad, apoyando leynan contra principio y boluntad di 
Dios. Y hasta democracia kier atenta contra e creacion di 
Dios. 


Ora un hende ta malo e no por wordo sana cu democracia, 
pero un simpel palabra di Dios por lant’e for di cama. 
Nos tin tres enemigo, cual t’e mundo, e carni y e diabel, 
pero cada bes cu nan mester lanta nos tin autoridad den 
Cristo Hesus, pa pone nan somete. 


Tur hende, no ta importa ken nan ta sea gobernante, rey, 
mandatario, prins cu a lanta contra Dios y su palabra e 
cay venci. 


No tin sabiduria, ni comprendemento, ni conseho contra 
Dios (Proverbionan 21:30). No tin mas fuerte cu nos Señor, 
E so ta poderoso. 
Ay di esun cu ta pleita cu Esun cu a trahe, un tinashi di 
klei, entre tinashinan di klei! (Isaias 45:9). 


Nos ta bibando den e tempo caminda rechaso di Dios ta 
wordo mira constantemente, ora nos pensa cu hende sabi, 
no ta haci esey, ta bin resulta cu nan no ta comprende e 
cosnan spiritual, y nan ta lanta fuertemente contra Dios, 
demostrando arogancia, orguyo, y cosnan completamente 
contra boluntad di Dios. 


Ma un hende cu no ta spiritual no ta acepta e cos nan di 
e Spirito di Dios, pasobra nan ta locura pe (1Corintionan 
2 :14), 


• Apoyando leynan contra e Palabra y principionan di Dios 
rond mundo, Democracia ta birando un arma fuerte den 
man di e enemigo pa mantene hende den scuridad. 
Hobennan ta lantando y mira kico nan grandinan ta haci, 
y nos tur sa cu bon ehempel mester bini for di cas, pero 
ora hende grandi no tin temor di Dios, e ta bay afecta e 
muchanan gravemente. 


Awor ta tempo pa oracion lanta den cada cas, pasobra si 
nos no hacie, ta ken tin cu hacie pa nos, a yega e caminda 
cu henter nos poblacion tin cu bolbe bek den oracion (2 
Cronicas 7:14). 


Awor mas cu nunca nos mester para firme. 


Bringa contra Dios todopoderoso y su palabra, ta locura y bobedad 

Laga tur loke ta spera mi ta bunita 


Laga tur locual cu mi encontra na caminda ta 


bunita 


Laga tur locual cu mi laga atras keda bunita y 


Laga esakinan termina den tur buniteza. 


Nos ta anuncia fayecimento di: 


Rosiane Lubin 


Mihor conoci como:”Nain” 
*20-04-1945 - †15-06-2024 


Acto di entiero lo wordo anuncia despues 


Lo E seca tur lagrima for di nan wowo, 


I morto lo no existi mas, 


lo no tin nada di rou, nada di yoramento, 


nada di dolor mas 


pasobra tur cos di antes a pasa bai Rev. 21:4 


I awor , ata mi aki para na bo porta Salmo 122 


A bai pa encontra esnan cu a bai su dilanti 


Joseph Wilbert 
Stanley Pourrier 


*11- 09- 1961 – 17- 06- 2024 


Acto di entierro lo wordo anuncia despues 


Lagrima y flornan por seca, su recuerdonan y tur loke el 
a haci y significa pa nos, lo keda graba pa semper den 


nos mente y curason. 


“Cerca Dios mi alma ta na paz, ta di DJ’E mi salbacion 


ta bin” Salmo 62:1 


Cu dolor na nos curason pero conforme cu boluntad di 
Dios, nos ta participa fayecimento di nos Casa, Mama, 


Wela, Yui I Ruman: 


Lisanne G.M. 
Tromp-Dijkhoff 


Mihor conoci como “Liesje” 


*11-10-1966 – †17-06-2024 


Na nomber di su: 
Querido Esposo: Florentino Tromp 


Yuinan: Sheeba Carmona Sheik I Esposo Amilcar 
Carmona I yuinan 
†San Deep Singh 
Lizandro Tromp 


Nietanan: Shaniqua Kock I Alysha Kock 
Nieto: Nathaniel Carmona 


Mama: Bernadeta “Deta” Jacopucci 
Tata: Emilio “Milo” Dijkhoff 


Rumannan: Haidi Dijkhoff I Robert Webb I famia 
Vilma Dijkhoff I Cyrill Vrolijk I famia 
Sandro Dijkhoff I Famia 
Christina Dijkhoff I Vicente Amadis I famia 


Subrina I sobrinonan I sobre sobrino(a) nan, Swa I 
Cunjanan, Tanta I Omonan, Primo I primanan 


Su Ihá: Zeralda Mora-Blom 


Demas famia I amistades nan I coleganan di trabow di 
Divi & Tamarijn All Inclusive 


Famianan: Tromp, Dijkhoff, Jacopucci, Kock, Carmona, 
Maduro, Blom,Mora,Luydens,Croes,Ismail,Amadis,Web 
b,Giel,Vrolijk,Geerman,Petrocchi,Henricus, Krozendijk, 
Elizabeth, Trimon, Van Egmond, 
Acto di entiero I condolencia lo tuma lugar Dia: 
Diahuebs 20 di Juni 2024 na Aurora Funeral Home Orario 
di 9am – 11am. Despues lo tin acto di cremacion den 
seno familiar. 


Su deseo ta pa bisti na colornan alegre: Su color nan 
preferi ta lila I fuscia. 
Nos disculpa si den nos tristeza nos por a lubida algun 
famia. 


Despues di entiero no ta ricibi bishita di condolencia na 
cas. 


DIABIERNA awo, 21 di juni, lo tin 
otro Rosario Bibo na kapel di Alto Vista 
pa 7 or y mey di anochi. Tur hoben cu 
a haci examen ultimo ta invita pa bin 
gradici Señor pa nan logro. 


Esnan cu no a logra pasa nan examen 
cu exito tambe ta invita pa pidi Spirito 
Santo forsa pa nan sigui persevera y 
lucha pa logra nan meta den futuro. 


Manera custumber lo resa pa tur nos 
grandinan sea na cas of den cas di 
cuido, pa tur enfermo, pa tur esnan 
cu ta traha pa yuda nan famia, pa tur 
hoben y pa nos comunidad en general. 


Comision organisado ta invita un y tur 
pa asisti na otro Rosario Bibo diabi- 
erna awo, 21 di juni, na kapel di Alto 
Vista. 


Rosario Bibo diabierna 
21 di juni na Alto Vista 

Señor ta mi wardador, mi’n tin falta di nada 


Den cunucu di yerba berde e ta ponemi sosega. 


E ta hibami na awa trankil, 
Pa mi bolbe haña forsa”. 


Salmo: 23 


Cu inmenso dolor y tristesa na nos curazon, pero 
conforme cu e boluntad di Dios, nos ta anuncia 


e fayecimento inesperadamente di nos casa, 


mama, wela, ruman y tanta. 


Bera Soledad 


Quandt Quandt 


Mihor conoci como Sole 


*26-05-1961 †14-06-2024 


Majornan: 
† Maria A. Quandt y † Dionisio A. Rincones 


Esposo: Pedro Luis “Peyo” Quandt 


Jiunan: †Luis Alberto Quandt 
Nazary Quandt y jiu 
Franchesco Quandt y Nurienne Holsman y famia 


Nietonan: 
J’Dion y J’Lyon Quandt y mama Anette Peterson 
Romaissa Quandt y mama Salima Boumadfaa 
Jaheal Quandt 
Aleny Quandt 


Rumannan: Maria Theresa Quandt y famia 
Junior Quandt y Sabrine Montesant y famia 
Liliana Quandt y JJ Tromp y famia 
Rina y Elpidio Mejia y famia 


Subrinonan: Lusadelle Ibarra y famia 
Charles Ibarra y famia 
Junenaica Ibarra y famia 
Saul Ibarra y famia 
Krishna Mejia 
Jeshua Mejia y Tiana Tromp 


Tanta y omonan: 
†Alicio Quandt y famia 
†Federico Quandt y famia 
†Johens y Fanny Quandt y famia 
Victor Quandt y famia 
Ina Croes y famia 
Francisco Rincones y famia 
†sidro Rincones y famia 
†Luis Rincones y famia 
Eric Rincones y famia 
†Rosario Rincones y famia 
Erica Rincones y famia 


Primonan: 
Dino, Alexander, Carlos, Lawrence, Shannon, 
Romar,Edward, Francis, Mary, Sandra,Sharon, 
Luigi, Junior, Omaira, Everick, Elwin, Edmar, Linda, 
Miloushka, Rogene,*Guillermo, Ashron 


Comer y compernan: 
Mayra Aparicio y famia, Jaime Mejia y famia, Myladis 
Quandt y famia, Bito Vrolijk y famia, Camala Peterson 
y famia, Karel Castro y famia, Victoria Sevinger, 
Carina Fingal 


Su bon amigonan: 
Benny Sevinger y famia, Richard Bargues y famia, 
Gerald y Mireille Franca y famia, Magda Steenen y 
famia, Leo Lopez, Rosa Perez y famia 


Y demas famia, prima, primo, amiga amigo, iha, 
bisiña y conocirnan cu ta muchu hopi pa menciona 


Oportunidad pa condolencia lo ta Diahuebs di 7 pa 
9 na avenida alo tromp 52 


Ta invita pa acto di entierro cual lo tuma lugar 
Diabierna 21 di Juni 2024, na misa Pro Cathedral San 
Fransisco De Asis na Playa di 2.00pm pa 4.00pm y 
despues lo sali bai pa santana catholico na Playa. 


Dios ta amor . . . Y amor ta Dios 


Maske mi no ta na e mundo aki, tur dia lo mi ta 


banda di boso curason, mi por 


stens di loke Señor ta hasi. 


(Salmo 33) 


A bai sosega den braza di Señor nos ser stima: 


Sra. vda. Louisa 


Feliciana - Winterdaal 


Cariñosamente yama “Nana”. 


*4 Februari 1933 – † 14 Juni 2024 


Na nomber di su Esposo: 
† Isidro “Chido” Feliciana 


Yiunan: 
Maiky y † Diana Feliciana - Zievinger y yiu 
† Ruben y Lucia Feliciana - Werleman y yiunan 
Rosendo y Elizabeth Feliciana - Pertuz y yiunan 
Roland y Debby Feliciana - Bastin y yiunan 
† Oslin Feliciana 
Leo y Lientje Feliciana - Croes y yiunan 
Ronny y Gina Feliciana - Maria y yiu 
Lourdes y Maickel Kock - Feliciana y yiunan 
Linda y Rubin Ponson – Feliciana 


Rumannan: 
† Simona y † Dufi Rasmijn y famia 
† Maria y † Poli Kelly y famia 
Lucia Winterdaal 
Olga y † Leandro Franken y famia 
† Rita y † Alex Werleman y famia 
† Ale Winterdaal 
† Felis Winterdaal 
Swa y cuñanan: 
† Raymundo y † Elizabeth Feliciana y famia 
Chonai y Mona Feliciana y famia 
† Catharina Feliciana y famia 
† Chomon y † Imelda Feliciana y famia 


Nieto(a)nan: 
Dianmary y Dave, Maureen y Cedrick, 
Ruthmila, Riangelo y Merelee, Renwick, Raisa 
y Robert, Rodwin y Vera, Roselyne y Armando, 
Dustin y Vanessa, Kyra y Travis, Brandon 
y Ashlynd, Aljee y Lily, Siljee, Stephanie, 
Loumaishka y Neo, Jamison y Roxany, 
bisanieto(a)nan y tataranieto(a)nan. 


Tur sobrino y sobrinanan, primo y primanan, 
bisiñanan, conocirnan, su ayudante Kuki, tur cu 
a stime 


Demas famia” 
Feliciana, Winterdaal, Zievinger, Williams, 
Werleman, Maria, Kock, Ponson, Rasmijn, 
Franken, Croes, Kelly, Hernandez, Williams, 
Monier, Pertuz, Bastin, Figaroa, Gomes, Jansen, 
Coleman, Litton, Arendsz, Geerman, 


Acto di despedida cu lo tuma lugar: 
Diahuebs 20 di Juni 2024 di 9or di mainta pa 
11or di mainta na Misa Santa Filomena na 
Paradera. 


Response lo cuminsa pa 11:00 am y despues 
lo sali cu e defunto stima pa Santana na 
Paradera. 


Nos disculpa si den nos tristesa nos por a lubida 
algun famia of conocir. 


Lagrima y flornan por seca, su recuerdonan y tur 
loke el a haci y significa pa nos, lo keda graba pa 


semper den nos mente y curason. 


“Cerca Dios mi alma ta na paz, ta di DJ’E mi 


salbacion ta bin” 


Salmo 62:1 


Cu dolor na nos curason, nos ta participa 


fayecimento di nos ser stima: 


Sr. vdo. 


Melecio Briesen 


Cariñosamente yama “Ale of Papa Grandi” 


*21-11-1933 - †16-06-2024 


Su casa: 
†Ana Maria Briesen Heronimo 


Yiunan: 
Lodrico (Ludi) y Evalyn y famia 
Edwin (Tico) y Miriam y famia 


Yiunan di Criansa: 
†Jossy y Lourdes 
Amanda y Benito 
Doortje y Dino 


Nietonan: 
Jack y Nathalie 
Joanda y Lenny y famia 
Joally y famia 
Jorrick y famia 
Jolaine 
Joselito y yuinan 
Marina y yuinan 
†Frenky y yiu 
Josmar y yuinan 
Jose y yuinan 
Jermain 
Jaimir 
Andre y Nancy y famia 
Andreina y Marvin y famia 
Jasmila y Edward y famia 
Francis y Danilka 


Su ayudante principal: 
Julia Yanet Parada 


Co-ayudante y asistente: 
Jasmila Heronimo, Jay Heronimo, Luz Merry 
Echaverria, Betty, Cathy Moncayo, Jacky 
Rosso, Martha Ramirez, Natalia Penagos, Selly 
Werleman Everon. 


Swa: Cornes Maduro 


Subrinonan: Ronny, Siegfried y Benky 


Tur primo y primanan, amigo(a) y bisinjanan, 
ihanan, conocirnan y demas famia Heronimo, 
Briesen, Briezen, Croes, Krosendijk, Growell, 
Henriquez, Tromp, Everon, Gamarra, Dania, 
Kock, Geerman, Ras, Gomez, Loopstok, Dirksz, 
Boekhoudt, Feliciano, Erasmus, Maduro y 
Pereira. 


Oportunidad pa condolencia lo ta Diabierna 
21 di Juni 2024 di 7.00 pa 9.00 pm na Aurora 
Funeral Home. 


Acto di entiero lo ta Diasabra 22 di Juni 2024 
di 2.00 pa 4.00 pm na Aurora Funeral Home. 
Cremashon lo tuma lugar den seno familiar. 


Disculpa nos si den nos tristesa nos por a lubida 
algun familiar, amigo of conocir. 


